**Súťažné podklady na predmet zákazky**

**Zabezpečenie podpory prevádzky, údržby a rozvoja informačného systému „Elektronické služby Ministerstva zahraničných vecí a európskych záležitostí Slovenskej republiky“**

**Nadlimitná zákazka na poskytnutie služby**

**Verejná súťaž**

podľa § 66 ods. 7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

Osoby zodpovedné za jednoznačné, úplné a nestranné zadefinovanie opisu predmetu zákazky, primeranosť podmienok účasti týkajúcich sa technickej a odbornej spôsobilosti z technického hľadiska a výpočet predpokladanej hodnoty zákazky:

...................................................

Mgr. Emil Tóth riaditeľ ORIS

.....................................................

Ing. Richard Woltemar, PhD.

generálny riaditeľ SIKT

Súlad súťažných podkladov so zákonom o verejnom obstarávaní potvrdzuje:

...................................................

Mgr. Ing. Adriana Gajdošová

riaditeľka ODVO

Za verejného obstarávateľa MZVEZ SR:

................................................

Ing. Silvia Hríbová

generálna riaditeľka SEVS

**Obsah súťažných podkladov**

**A.1 - Pokyny pre záujemcov/uchádzačov**

**Časť I. Všeobecné informácie**

1. Identifikácia verejného obstarávateľa
2. Predmet zákazky
3. Komplexnosť dodávky
4. Predpokladaná hodnota zákazky
5. Zdroj finančných prostriedkov
6. Typ zmluvy
7. Miesto plnenia predmetu zákazky
8. Druh zákazky
9. Lehota viazanosti ponúk

**Časť II. Komunikácia a vysvetľovanie**

1. Komunikácia medzi verejným obstarávateľom a záujemcami/uchádzačmi
2. Vysvetľovanie a doplnenie súťažných podkladov a iných dokumentov
3. Obhliadka miesta plnenia predmetu zákazky

**Časť III. Príprava ponuky**

1. Príprava ponuky (obsah ponuky)
2. Vyhotovenie ponuky
3. Jazyk ponuky
4. Mena a ceny uvádzané v ponuke
5. Zábezpeka ponuky
6. Náklady na ponuku

**Časť IV. Predkladanie ponúk**

1. Predloženie ponuky
2. Autentifikácia záujemcu
3. Lehota na predloženie ponuky
4. Odvolanie a zmena ponuky

**Časť V. Otváranie a vyhodnotenie ponúk**

1. Otváranie ponúk
2. Vyhodnotenie ponúk
3. Vyhodnotenie splnenia podmienok účasti

**Časť VI. Dôvernosť informácií vo verejnom obstarávaní**

1. Dôvernosť procesu verejného obstarávania

**Časť VII. Uzatvorenie zmluvy**

1. Uzavretie zmluvy
2. Zrušenie verejného obstarávania

**Časť VIII. Konflikt záujmov a aplikácia zákona o verejnom obstarávaní**

1. Konflikt záujmov
2. Aplikácia zákona o verejnom obstarávaní

**Príloha č. 1 k časti A.1 „Pokyny pre záujemcov/uchádzačov“ –** „**Vyhlásenie o súhlase s podmienkami súťaže a predstavenie skupiny dodávateľov“**

**Príloha č. 2 k časti A.1 „Pokyny pre záujemcov/uchádzačov“ – „Čestné vyhlásenie o splnení podmienky účasti“**

**A.2 - Kritériá na vyhodnotenie ponúk**

**A.3 - Zábezpeka**

**B.1 - Opis predmetu zákazky**

**B.2 - Spôsob určenia ceny**

**B.3 - Obchodné podmienky realizácie predmetu zákazky**

**Príloha č. 1 k časti B. 3 „Obchodné podmienky realizácie predmetu zákazky“ – „Zmluva o podpore prevádzky, údržbe a rozvoji informačného systému „Elektronické služby Ministerstva zahraničných vecí a európskych záležitostí Slovenskej republiky““ (samostatný dokument) vrátane príloh č. 1 až 10 (10 samostatných dokumentov)**

**Príloha č. 2 k časti B.3 „Obchodné podmienky realizácie predmetu zákazky“– „Čestné vyhlásenie o súhlase a akceptovaní záväzného návrhu Zmluvy o****podpore prevádzky, údržbe a rozvoji informačného systému „Elektronické služby Ministerstva zahraničných vecí a európskych záležitostí Slovenskej republiky““**

**Príloha č. 1 k súťažným podkladom – „Odôvodnenie nerozdelenia zákazky na časti“ (samostatný dokument)**

**Príloha č. 2 k súťažným podkladom –** „**Čestné vyhlásenie ku konečným užívateľom výhod“ (samostatný dokument)**

**Príloha č. 3 k súťažným podkladom – „Čestné vyhlásenie k uplatňovaniu medzinárodných sankcií“ (samostatný dokument)**

**A.1 - Pokyny pre záujemcov/uchádzačov**

**Časť I. Všeobecné informácie**

1. **Identifikácia verejného obstarávateľa**

Názov organizácie: Ministerstvo zahraničných vecí a európskych záležitostí Slovenskej republiky

odbor verejného obstarávania

IČO: 00699021

Sídlo organizácie: Hlboká cesta č. 2, 833 36 Bratislava

Komunikačné rozhranie: <https://josephine.proebiz.com>

1. **Predmet zákazky**
   1. Verejný obstarávateľ v súčasnej dobe prevádzkuje informačný systém Elektronické služby Ministerstva zahraničných vecí a európskych záležitostí Slovenskej republiky (ďalej aj „IS ES MZVEZ“). Ide o informačný systém, ktorý poskytuje elektronické služby pre žiadateľov (občanov, obyvateľov a podnikateľov) a pre zamestnancov verejného obstarávateľa v oblastiach služieb podpory exportných zámerov podnikateľských subjektov Slovenskej republiky, pomoci občanom Slovenskej republiky a riešenie krízových situácií s cieľom ochrany ich zdravia a majetku Slovenskej republiky, pomoci a podpory konzulárnych činností a sprostredkovanie služieb iných inštitúcií verejnej správy. Jeho súčasťou je aj webový portál verejného obstarávateľa a aplikácia Svetobežka. Predmetom zákazky je zabezpečenie plynulej, bezpečnej, bezporuchovej a spoľahlivej prevádzky IS ES MZVEZ (podpora prevádzky a údržba IS ES MZVEZ), poskytovanie služieb rozvoja, rozšírenia IS ES MZVEZ a školenia koncových používateľov a administrátorov IS ES MZVEZ (ďalej aj „školenia užívateľov“). Zabezpečenie plynulej, bezpečnej, bezporuchovej a spoľahlivej prevádzky IS ES MZVEZ poskytne úspešný uchádzač na obdobie 48 mesiacov od nadobudnutia účinnosti Zmluvy o podpore prevádzky, údržbe a rozvoji informačného systému „Elektronické služby Ministerstva zahraničných vecí a európskych záležitostí Slovenskej republiky“ (ďalej aj „Zmluva“). Služby rozvoja, rozšírenia a školenia budú poskytované na základe objednávok verejného obstarávateľa uskutočnených počas účinnosti Zmluvy v maximálnom rozsahu podľa finančného limitu, ktorý bude určený na základe ponuky úspešného uchádzača ako súčet cien za položky č. 2 až 12 predmetu zákazky (predpokladaný rozsah je 4500 človekodní práce odborníkov úspešného uchádzača). Verejný obstarávateľ plánuje do 31. marca 2026 implementovať rozvoj a rozšírenie IS ES MZVEZ v rozsahu cca 3000 až 4000 človekodní z finančných prostriedkov Európskej únie. Úpravy IS ES MZVEZ, ktoré verejný obstarávateľ plánuje financovať z finančných prostriedkov Európskej únie, sú uvedené v prílohe č. 2 Zmluvy o poskytnutí prostriedkov mechanizmu na podporu obnovy a odolnosti č. CEZ MIRRI SR: 1787/2024, ktorá bola uzatvorená medzi Ministerstvom investícií, regionálneho rozvoja a informatizácie Slovenskej republiky a verejným obstarávateľom (zmluva je dostupná na <https://www.crz.gov.sk/zmluva/9994308/>). Podrobný opis predmetu zákazky je uvedený v časti B.1 „Opis predmetu zákazky“ a v časti B.3 „Obchodné podmienky realizácie predmetu zákazky“ týchto súťažných podkladov.
   2. Spoločný slovník obstarávania (CPV):

Hlavný predmet:

Hlavný slovník:

72222300-0 Služby informačných technológií

Doplňujúce predmety

Hlavný slovník:

72211000-7 - Programovanie systémového a používateľského softvéru

72250000-2 - Služby týkajúce sa podpory systému

72253200-5 - Systémové podporné služby

72260000-5 - Služby súvisiace so softvérom

72261000-2 - Softvérové podporné služby

72267000-4 - Služby na údržbu a opravu softvéru

72267100-0 - Údržba programového vybavenia (softvér) informančých technológií

72267200-1 - Opravy programového vybavenia (softvér) informančých technológií

1. **Komplexnosť dodávky**
   1. Predmet zákazky nie je rozdelený na časti. Uchádzač predloží ponuku na celý predmet zákazky uvedený v týchto súťažných podkladoch. Odôvodnenie nerozdelenia zákazky na časti tvorí prílohu č. 1 týchto súťažných podkladov.
   2. Verejný obstarávateľ od uchádzačov nevyžaduje variantné riešenie a uchádzačom sa nepovoľuje predložiť variantné riešenie vo vzťahu k požadovanému predmetu zákazky.
   3. Ak súčasťou ponuky bude aj variantné riešenie, nebude takéto variantné riešenie zaradené do vyhodnotenia a bude sa naň hľadieť, akoby nebolo predložené.
2. **Predpokladaná hodnota zákazky**
   1. Verejný obstarávateľ stanovil predpokladanú hodnotu zákazky vo výške **3 388 773,78 EUR** bez DPH.
3. **Zdroj finančných prostriedkov**
   1. Predmet zákazky bude financovaný z rozpočtových prostriedkov verejného obstarávateľa a z prostriedkov mechanizmu na podporu obnovy a odolnosti, názov projektu: Digitálna transformácia úsekov verejnej správy pre Ministerstvo zahraničných vecí a európskych záležitostí SR, kód projektu: 17I02-04-P05-00001.
4. **Typ zmluvy**
   1. Verejný obstarávateľ uzatvorí s úspešným uchádzačom Zmluvu. Podrobné informácie sú uvedené v časti B.3 „Obchodné podmienky realizácie predmetu zákazky“ týchto súťažných podkladov.
   2. Právne vzťahy vyžadované od skupiny dodávateľov, s ktorou sa uzatvorí Zmluva: Za účelom zabezpečenia riadneho plnenia Zmluvy, ktorá bude výsledkom tohto postupu zadávania zákazky, bude verejný obstarávateľ od úspešného uchádzača, ak pôjde o skupinu dodávateľov v zmysle § 37 zákona o verejnom obstarávaní, pred uzavretím Zmluvy požadovať, aby členovia tejto skupiny dodávateľov vytvorili medzi sebou právny vzťah, napríklad podľa § 829 a nasl. zákona č. 40/1964 Zb. Občiansky zákonník v znení neskorších predpisov – zmluva o združení, resp. obdobný právny vzťah, z  obsahu ktorého musí vyplývať, že členovia skupiny dodávateľov, teda subjekty na strane úspešného uchádzača, zodpovedajú za plnenie záväzkov vyplývajúcich zo Zmluvy voči verejnému obstarávateľovi spoločne a nerozdielne. Musí byť tiež zrejmé, ktorý člen skupiny dodávateľov je oprávnený za skupinu dodávateľov konať. Originál alebo úradne overenú kópiu tejto zmluvy musí úspešný uchádzač predložiť verejnému obstarávateľovi v rámci súčinnosti potrebnej na uzatvorenie Zmluvy.
5. **Miesto plnenia predmetu zákazky** 
   1. Úspešný uchádzač zabezpečí plnenie predmetu zákazky prostredníctvom pracovníkov vykonávajúcich činnosti na pracovisku v sídle verejného obstarávateľa a prostredníctvom vzdialeného prístupu. Podrobné informácie sú uvedené v časti B.1 "Opis predmetu zákazky" a v časti B.3 "Obchodné podmienky realizácie predmetu zákazky" týchto súťažných podkladov.
6. **Druh zákazky**
   1. Zákazka na poskytnutie služby podľa § 3 ods. 4 zákona o verejnom obstarávaní.
7. **Lehota viazanosti ponúk**
   1. Uchádzač je svojou ponukou viazaný od uplynutia lehoty na predkladanie ponúk až do uplynutia lehoty viazanosti ponúk stanovenej verejným obstarávateľom na **6 mesiacov od uplynutia lehoty na predkladanie ponúk v tomto verejnom obstarávaní.** Lehotu viazanosti ponúk podľa predchádzajúcej vety môže verejný obstarávateľ predĺžiť najviac o ďalších 6 mesiacov. V dôvodovej správe k zákonu č. 345/2018 Z. z., ktorým sa mení a dopĺňa zákon o verejnom obstarávaní, sa k § 46 ods. 2 zákona o verejnom obstarávaní uvádza: „Za účelom vyváženia vzťahov medzi verejným obstarávateľom alebo obstarávateľom a uchádzačom sa preto navrhuje, aby po uplynutí uvedeného obdobia neboli ponuky ďalej viazané zábezpekou. Znamená to, že po uplynutí lehoty viazanosti ponúk nastáva dôvod na vrátenie zábezpeky uchádzačom, pričom tí sú v tejto súvislosti oprávnení rozhodnúť sa, či budú v predmetnom postupe ďalej pokračovať alebo nie.“ V súlade s citovanou dôvodovou správou, v prípade potreby predĺženia lehoty viazanosti ponúk verejný obstarávateľ požiada uchádzača o vysvetlenie, či chce byť naďalej viazaný svojou ponukou. Ak uchádzač uvedie, že chce byť viazaný svojou ponukou aj po uplynutí pôvodne stanovenej lehoty viazanosti ponúk v novo stanovenej lehote viazanosti ponúk, bude povinný verejnému obstarávateľovi preukázať zloženie zábezpeky a zabezpečiť tak viazanosť svojej ponuky v novo stanovenej lehote viazanosti ponúk (ak to nezabezpečuje uchádzačom pôvodne zložená zábezpeka). Ak uchádzač uvedie, že nechce byť ďalej viazaný svojou ponukou, verejný obstarávateľ mu vráti alebo uvoľní zloženú zábezpeku.

**Časť II. Komunikácia a vysvetľovanie**

1. **Komunikácia medzi verejným obstarávateľom a záujemcami/uchádzačmi**
   1. Poskytovanie vysvetlení, odovzdávanie podkladov a komunikácia vrátane predkladania ponúk (ďalej len „komunikácia“) medzi verejným obstarávateľom a záujemcami/uchádzačmi, sa bude uskutočňovať v štátnom (slovenskom) jazyku spôsobom, ktorý zabezpečí úplnosť a obsah týchto údajov a zaručí ochranu dôverných a osobných údajov. Verejný obstarávateľ umožňuje záujemcom/uchádzačom komunikovať s verejným obstarávateľom v českom jazyku.
   2. Verejný obstarávateľ bude pri komunikácii so záujemcami/uchádzačmi postupovať prostredníctvom komunikačného rozhrania elektronického prostriedku JOSEPHINE.
   3. Elektronický prostriedok JOSEPHINE je softvér na elektronizáciu zadávania zákaziek postupmi podľa zákona o verejnom obstarávaní a webová aplikácia na doméne <https://josephine.proebiz.com>.
   4. Na zabezpečenie riadnej funkcionality elektronického prostriedku JOSEPHINE je nutné používať jeden z podporovaných internetových prehliadačov:

- Mozilla Firefox verzia 13.0 a vyššia,

- Google Chrome alebo

- Microsoft Edge.

* 1. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v elektronickom prostriedku JOSEPHINE považuje okamih odoslania zásielky a to v súlade s funkcionalitou elektronického prostriedku.
  2. Ak je odosielateľom zásielky verejný obstarávateľ, tak záujemcovi/uchádzačovi bude na ním určený kontaktný e-mail (zadaný v procese autentifikácie do elektronického prostriedku JOSEPHINE resp. zmenený záujemcom/uchádzačom po autentifikácií) bezodkladne odoslaná informácia o tom, že k predmetnej zákazke existuje nová zásielka/správa. Záujemca/uchádzač sa prihlási do elektronického prostriedku JOSEPHINE a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu komunikácie s verejným obstarávateľom.
  3. Ak je odosielateľom zásielky záujemca/uchádzač, tak po prihlásení do elektronického prostriedku JOSEPHINE a k zákazke „Zabezpečenie podpory prevádzky, údržby a rozvoja informačného systému „Elektronické služby Ministerstva zahraničných vecí a európskych záležitostí Slovenskej republiky““ môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v elektronickom prostriedku JOSEPHINE v súlade s funkcionalitou elektronického prostriedku.
  4. Verejný obstarávateľ odporúča záujemcom, ktorí chcú byť informovaní o aktualizáciách týkajúcich sa tohto verejného obstarávania prostredníctvom notifikačných e-mailov, aby v elektronickom prostriedku JOSEPHINE v tejto zákazke zaklikli tlačidlo „ZAUJÍMA MA TO“ (v pravej hornej časti obrazovky), čím sa dostanú na elektronický list záujemcov k zákazke.
  5. Podania a dokumenty súvisiace s uplatnením námietok sú medzi verejným obstarávateľom a záujemcami/uchádzačmi doručované elektronicky prostredníctvom komunikačného rozhrania elektronického prostriedku JOSEPHINE. Doručovanie námietok vo vzťahu k Úradu pre verejné obstarávanie je upravené v §170 ods. 9 písm. b) zákona o verejnom obstarávaní.

1. **Vysvetľovanie a doplnenie súťažných podkladov a iných dokumentoch**
   1. Záujemca môže požiadať o vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii prostredníctvom komunikačného rozhrania elektronického prostriedku JOSEPHINE podľa pravidiel komunikácie uvedených v bode 10 tejto časti súťažných podkladov.
   2. Za dostatočne vopred doručenú žiadosť záujemcu o vysvetlenie sa považuje žiadosť doručená prostredníctvom komunikačného rozhrania elektronického prostriedku JOSEPHINE **v odporúčanej lehote do 12.03.2025 do 12:00 hod.**
   3. Odpoveď na žiadosť o vysvetlenie údajov zo strany ktoréhokoľvek záujemcu verejný obstarávateľ oznámi bezodkladne všetkým záujemcom, najneskôr však šesť dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.
   4. V prípade potreby môže verejný obstarávateľ doplniť/upraviť informácie uvedené v súťažných podkladoch alebo inej sprievodnej dokumentácií.
2. **Obhliadka miesta plnenia predmetu zákazky**
   1. Obhliadka sa vzhľadom na predmet zákazky neuskutoční.

**Časť III. Príprava ponuky**

**13. Príprava ponuky (obsah ponuky)**

13.1. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch.

13.2. Ponuka musí obsahovať:

1. **identifikačné údaje uchádzača** (v prípade skupiny dodávateľov za každého člena skupiny): obchodný názov, sídlo alebo miesto podnikania, meno, priezvisko a funkcia štatutárneho zástupcu (štatutárnych zástupcov) uchádzača, IČO, IČ DPH, DIČ (alebo údaje ekvivalentné týmto údajom v krajine sídla/miesta podnikania uchádzača), bankové spojenie a číslo bankového účtu;
2. **doklady preukazujúce splnenie podmienok účasti, ktoré sú stanovené v oznámení o vyhlásení verejného obstarávania** **alebo Jednotný európsky dokument**, ktorým uchádzač predbežne nahradí doklady na preukázanie splnenia podmienok účasti podľa § 39 zákona o verejnom obstarávaní;
3. **vyplnené „Čestné vyhlásenie o súhlase a akceptovaní záväzného návrhu Zmluvy o podpore prevádzky, údržbe a rozvoji informačného systému „Elektronické služby Ministerstva zahraničných vecí a európskych záležitostí SR““** podľa prílohy č. 2k časti B.3 „Obchodné podmienky realizácie predmetu zákazky“ týchto súťažných podkladov; dokument bude podpísaný štatutárnym zástupcom/štatutárnymi zástupcami uchádzača oprávneným/oprávnenými konať v mene uchádzača v záväzkových vzťahoch alebo osobou/osobami na tento úkon riadne splnomocnenou/splnomocnenými (v prípade skupiny dodávateľov sa vyžaduje podpis štatutárneho zástupcu/štatutárnych zástupcov každého člena skupiny dodávateľov oprávneného/oprávnených konať v mene člena skupiny dodávateľov v záväzkových vzťahoch alebo podpísanie osobou/osobami na tento úkon riadne splnomocnenou/splnomocnenými, resp. podpis štatutárneho zástupcu/štatutárnych zástupcov vedúceho člena skupiny dodávateľov oprávneného/oprávnených konať v mene skupiny dodávateľov);
4. **vyplnené a podpísané** „**Vyhlásenie o súhlase s podmienkami súťaže a predstavenie skupiny dodávateľov**“ podľa vzoru uvedeného v prílohe č. 1 k tejto časti súťažných podkladov; v prípade skupiny dodávateľov treba uviesť plnú moc pre jedného člena skupiny, ktorý bude oprávnený prijímať pokyny za všetkých a konať v mene všetkých ostatných členov skupiny v tomto verejnom obstarávaní;
5. **doklad preukazujúci zloženie zábezpeky** podľa podmienok stanovených v časti A.3 „Zábezpeka“ týchto súťažných podkladov, ak uchádzač zložil zábezpeku formou bankovej záruky alebo poistenia záruky. Ak banka alebo poisťovňa vydáva doklad preukazujúci zloženie zábezpeky zaručenou elektronickou formou, postačuje predloženie tohto elektronického dokumentu. Ak banka alebo poisťovňa vyžaduje na poskytnutie plnenia zo zábezpeky/uvoľnenie zábezpeky predloženie listinného originálu dokladu preukazujúceho zloženie zábezpeky, uchádzač predloží takýto doklad spôsobom podľa bodu 19.4 tejto časti súťažných podkladov;
6. **plnú moc/splnomocnenie** v prípade, ak dokumenty tvoriace obsah ponuky za uchádzača podpísala splnomocnená osoba;
7. **ak uchádzač nevypracoval ponuku sám,** **uvedie vo svojej ponuke údaje o osobe**, ktorej služby alebo podklady pri jej vypracovaní využil. Údaje podľa predchádzajúcej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené. Ak uchádzač v ponuke nepredloží údaje podľa predchádzajúcej vety, potvrdzuje tým skutočnosť, že ponuku vypracoval sám.
8. **Vyhotovenie ponuky**
   1. Ponuka je prejav slobodnej vôle uchádzača, že chce verejnému obstarávateľovi ponúknuť predmet zákazky pri dodržaní podmienok stanovených verejným obstarávateľom v týchto súťažných podkladoch a ďalších dokumentoch k tomuto postupu zadávania zákazky.
   2. Ponuka musí byť vyhotovená elektronicky v zmysle § 49 ods. 1 písm. a) zákona o verejnom obstarávaní, s výnimkou uvedenou v bode 19.4 tejto časti súťažných podkladov.
9. **Jazyk ponuky**
   1. Ponuka a ďalšie doklady a dokumenty vo verejnom obstarávaní sa predkladajú v štátnom jazyku (slovenský jazyk) a môžu byť predložené v českom jazyku. Ak je doklad alebo dokument vyhotovený v inom ako slovenskom alebo českom jazyku, predkladá sa spolu s jeho úradným prekladom do slovenského jazyka. Ak sa zistí rozdiel v obsahu dokladu alebo dokumentu predloženom podľa predchádzajúcej vety, rozhodujúci je úradný preklad do slovenského jazyka.
10. **Mena a ceny uvádzané v ponuke**
    1. Uchádzačom navrhovaná zmluvná cena uvedená v ponuke (**cena uvedená vo vyplnenom položkovom elektronickom formulári v elektronickom prostriedku JOSEPHINE**) musí byť vyjadrená v mene euro bez DPH.
    2. Navrhovaná zmluvná cena bude spracovaná podľa časti B.2 „Spôsob určenia ceny“ týchto súťažných podkladov.
11. **Zábezpeka ponuky**
    1. Zábezpeka ponuky je verejným obstarávateľom stanovená vo výške 50 000 EUR (slovom päťdesiattisíc eur).
    2. Podmienky zloženia, vrátenia a uvoľnenia zábezpeky sú uvedené v časti A.3 „Zábezpeka“ týchto súťažných podkladov.
    3. Spôsob zloženia zábezpeky si vyberie uchádzač v zmysle podmienok uvedených v časti A.3 „Zábezpeka“ týchto súťažných podkladov.
12. **Náklady na ponuku**
    1. Všetky náklady a výdavky spojené s prípravou a predložením ponuky znáša uchádzač bez ohľadu na výsledok verejného obstarávania.

**Časť IV. Predkladanie ponúk**

1. **Predloženie ponuky**
   1. Ponuka musí byť vložená do elektronického prostriedku JOSEPHINE umiestnenom na webovej adrese <https://josephine.proebiz.com/sk/tender/59713/summary>. Uchádzač ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom súťaže „Zabezpečenie podpory prevádzky, údržby a rozvoja informačného systému „Elektronické služby Ministerstva zahraničných vecí a európskych záležitostí Slovenskej republiky““**. Uchádzač si po prihlásení do elektronického prostriedku JOSEPHINE v prehľade - zozname verejných obstarávaní vyberie verejné obstarávanie na predmet „Zabezpečenie podpory prevádzky, údržby a rozvoja informačného systému „Elektronické služby Ministerstva zahraničných vecí a európskych záležitostí Slovenskej republiky““ a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.**
   2. **Ponuku predloží uchádzač v lehote na predkladanie ponúk podľa bodu 21.1 tejto časti súťažných podkladov vyplnením elektronického formulára v elektronickom prostriedku JOSEPHINE, v ktorom uvedie ceny za jednotlivé položky predmetu zákazky bez DPH a vložením požadovaných dokumentov podľa bodu 13.2 tejto časti súťažných podkladov** (odporúčaný formát je „PDF“).
   3. Po úspešnom predložení ponuky do elektronického prostriedku JOSEPHINE bude uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
   4. Ak banka alebo poisťovňa vyžaduje na poskytnutie plnenia zo zábezpeky/uvoľnenie zábezpeky predloženie listinného originálu dokladu o zriadení zábezpeky, uchádzač predloží originál takého dokladu v listinnej forme v lehote na predkladanie ponúk osobne, prostredníctvom pošty alebo iného doručovateľa na adresu verejného obstarávateľa uvedenú v bode 1 tejto časti súťažných podkladov. Uchádzač vloží originál bankovej záruky alebo originál poistenia záruky do obalu, ktorý musí byť uzatvorený, nepriehľadný a označený nasledovnými údajmi:
      1. názov a adresa verejného obstarávateľa uvedená v bode 1 tejto časti súťažných podkladov,
      2. obchodné meno a sídlo alebo miesto podnikania uchádzača; v prípade skupiny dodávateľov obchodné meno a sídlo alebo miesto podnikania každého člena skupiny,
      3. označenie „**Zábezpeka – neotvárať**“,
      4. označenie heslom súťaže **„Zabezpečenie podpory prevádzky, údržby a rozvoja informačného systému „Elektronické služby Ministerstva zahraničných vecí a európskych záležitostí Slovenskej republiky““**.

V prípade osobného doručenia originálu bankovej záruky alebo originálu poistenia záruky v listinnej podobe vydá verejný obstarávateľ uchádzačovi potvrdenie o prevzatí obálky. Úradné hodiny v podateľni verejného obstarávateľa na účely osobného doručenia originálu dokladu preukazujúceho zloženie zábezpeky sú počas pracovných dní v čase od 7:30 do 15:30 hod.

* 1. Uchádzač môže predložiť len jednu ponuku. Ak uchádzač v lehote na predkladanie ponúk predloží viac ponúk, verejný obstarávateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk.
  2. Predložením ponuky uchádzač zodpovedá aj za zabezpečenie súhlasov všetkých dotknutých osôb so spracovaním osobných údajov uvedených v predloženej ponuke podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

1. **Autentifikácia záujemcu**
   1. Záujemca má možnosť registrovať sa do elektronického prostriedku JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
   2. Predkladanie ponúk je umožnené iba autentifikovaným záujemcom. Autentifikáciu je možné vykonať týmito spôsobmi
2. v elektronickom prostriedku JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V elektronickom prostriedku je autentifikovaný záujemca, ktorého pomocou eID registruje jeho štatutár. Autentifikáciu vykonáva poskytovateľ elektronického prostriedku JOSEPHINE a to v pracovných dňoch v čase od 8:00 hod do 16:00 hod. O dokončení autentifikácie je záujemca informovaný e-mailom.
3. nahraním kvalifikovaného elektronického podpisu (napríklad podpisu eID) štatutára záujemcu na kartu užívateľa po registrácii a prihlásení do elektronického prostriedku JOSEPHINE. Autentifikáciu vykoná poskytovateľ elektronického prostriedku JOSEPHINE a to v pracovných dňoch v čase od 8:00 do 16:00 hod. O dokončení autentifikácie je záujemca informovaný e-mailom.
4. vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ elektronického prostriedku JOSEPHINE a to v pracovných dňoch v čase od 8:00 do 16:00 hod. O dokončení autentifikácie je záujemca informovaný e-mailom.
5. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ elektronického prostriedku JOSEPHINE a to v pracovné dni v čase od 8:00 do 16:00 hod. O dokončení autentifikácie je záujemca informovaný e-mailom.
6. **Lehota na predloženie ponuky**
   1. Ponuka musí byť doručená v lehote na predkladanie ponúk, t.j. do **21.03.2025** **do 10:00:00 hod.**
   2. Doručenie ponuky je zaznamenávané s presnosťou na sekundy, preto je potrebné predložiť ponuku **v dostatočnom časovom predstihu**. Ak uchádzač predloží ponuku čo i len o sekundu neskôr, elektronický prostriedok JOSEPHINE vyhodnotí ponuku ako nepredloženú v lehote na predkladanie ponúk.
   3. Ponuka uchádzača predložená po uplynutí lehoty na predkladanie ponúk sa neotvorí.
7. **Odvolanie a zmena ponuky**
   1. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“). Následne môže uchádzač predložiť novú ponuku.

**Časť V. Otváranie a vyhodnotenie ponúk**

1. **Otváranie ponúk**
   1. Otváranie ponúk sa uskutoční elektronicky dňa **21.03.2025 o 10:10 hod**.
   2. V súlade s § 52 ods. 2 zákona o verejnom obstarávaní umožní verejný obstarávateľ účasť na otváraní ponúk uchádzačom, ktorí predložili ponuku v lehote na predkladanie ponúk, sprístupnením ponúk prostredníctvom funkcionality elektronického prostriedku JOSEPHINE. Miestom „on-line“ sprístupnenia ponúk je webová adresa <https://josephine.proebiz.com/sk/tender/59713/summary> a totožná záložka ako pri predložení ponuky.
   3. Pri on-line sprístupnení ponúk budú zverejnené informácie v zmysle zákona o verejnom obstarávaní. Všetky prístupy zo strany uchádzačov bude elektronický prostriedok JOSEPHINE logovať a budú súčasťou protokolov v tomto postupe zadávania zákazky.
2. **Vyhodnotenie ponúk**
   1. Verejný obstarávateľ v súlade s § 66 ods. 7 písm. b) zákona o verejnom obstarávaní rozhodol, že vyhodnotenie splnenia požiadaviek na predmet zákazky a vyhodnotenie splnenia podmienok účasti sa uskutoční po vyhodnotení ponúk na základe kritérií na vyhodnotenie ponúk.
   2. Vyhodnotenie ponúk je neverejné. Ponuky budú vyhodnotené z hľadiska splnenia požiadaviek na predmet zákazky a zloženia zábezpeky. Komisia na vyhodnotenie ponúk zriadená verejným obstarávateľom (ďalej len „komisia“) vyhodnotí z hľadiska splnenia požiadaviek na predmet zákazky a zloženia zábezpeky ponuku uchádzača, ktorý sa v poradí zostavenom podľa časti A.2 „Kritériá na vyhodnotenie ponúk“ týchto súťažných podkladov umiestnil na prvom mieste. Ak dôjde k vylúčeniu ponuky uchádzača podľa predchádzajúcej vety alebo vylúčeniu uchádzača pre nesplnenie podmienok účasti podľa bodu 25 tejto časti súťažných podkladov, zostaví komisia nové poradie ponúk.
   3. Komisia v prípade pochybností overí správnosť informácií a dôkazov, ktoré poskytol uchádzač.
   4. V prípade nezrovnalosti alebo nejasnosti v informáciách alebo dôkazoch, ktoré uchádzač poskytol, požiada komisia uchádzača o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k  jej zmene. Za zmenu ponuky sa nepovažuje odstránenie zrejmých chýb v písaní a počítaní alebo oprava položkového rozpočtu, ak celková cena ponuky zostane zachovaná a ak oprava položkového rozpočtu nemá vplyv na iné kritérium na vyhodnotenie ponúk.
   5. Zodpovednosť za údaje uvedené v ponuke nesie uchádzač.
   6. V prípade potreby vysvetlenia mimoriadne nízkej ponuky bude verejný obstarávateľ postupovať podľa § 53 ods. 2, 3 a 5 zákona o verejnom obstarávaní.
   7. Uchádzač, ktorého ponuka bude vylúčená, bude upovedomený o vylúčení jeho ponuky s uvedením dôvodu vylúčenia a lehoty, v ktorej môže doručiť námietky podľa § 170 ods. 4 písm. d) zákona o verejnom obstarávaní.
3. **Vyhodnotenie splnenia podmienok účasti**
   1. Komisia vykoná vyhodnotenie splnenia podmienok účasti v súlade s oznámením o vyhlásení verejného obstarávania po vyhodnotení ponúk a posúdení zloženia zábezpeky.   
      Komisia vyhodnocuje splnenie podmienok účasti uchádzača, ktorý na základe výsledku vyhodnotenia ponúk podľa bodu 24.2 tejto časti súťažných podkladov spĺňa požiadavky na predmet zákazky, zložil zábezpeku v súlade s inštrukciami verejného obstarávateľa a je po vyhodnotení ponúk z hľadiska kritéria na vyhodnotenie ponúk na prvom mieste v poradí. Ak dôjde k vylúčeniu uchádzača pre nesplnenie podmienok účasti, bude komisia postupovať podľa bodu 24.2 tejto časti súťažných podkladov.
   2. Vyhodnotenie splnenia podmienok účasti uchádzačov bude založené na posúdení splnenia:

* podmienok účasti vo verejnom obstarávaní týkajúcich sa osobného postavenia,
* podmienok účasti vo verejnom obstarávaní týkajúcich sa technickej spôsobilosti alebo odbornej spôsobilosti.
  1. Uchádzač, ktorého tvorí skupina dodávateľov, preukazuje splnenie podmienok účasti vo verejnom obstarávaní:
* ktoré sa týkajú osobného postavenia za každého člena skupiny osobitne (splnenie podmienky účasti podľa § 32 ods. 1 písm. e) zákona o verejnom obstarávaní preukazuje člen skupiny len vo vzťahu k tej časti predmetu zákazky, ktorú má zabezpečiť),
* ktoré sa týkajú technickej spôsobilosti alebo odbornej spôsobilosti za všetkých členov skupiny spoločne.
  1. V prípade potreby vysvetlenia alebo doplnenia predložených dokladov bude verejný obstarávateľ postupovať podľa § 40 ods. 4 zákona o verejnom obstarávaní.
  2. V prípade, ak by komisia skonštatovala, že uchádzač nesplnil stanovené podmienky účasti, verejný obstarávateľ bezodkladne písomne upovedomí uchádzača o tom, že bol z verejného obstarávania vylúčený s uvedením dôvodu vylúčenia a lehoty, v ktorej môže doručiť námietky podľa § 170 ods. 4 písm. d) zákona o verejnom obstarávaní.
  3. Uchádzač môže v zmysle § 39 zákona o verejnom obstarávaní nahradiť doklady na preukázanie splnenia podmienok účasti jednotným európskym dokumentom. V tomto prípade súčasťou ponuky uchádzača bude vyplnený jednotný elektronický dokument. Ak uchádzač na preukázanie splnenia podmienok účasti týkajúcich sa technickej alebo odbornej spôsobilosti využíva kapacity inej osoby podľa § 34 ods. 3 zákona o verejnom obstarávaní, predloží samostatný jednotný európsky dokument za každú osobu, ktorej kapacity využíva. Verejný obstarávateľ za účelom zabezpečenia riadneho priebehu verejného obstarávania môže kedykoľvek v jeho priebehu písomne požiadať uchádzača o predloženie dokladu alebo dokladov nahradených jednotným európskym dokumentom. Uchádzač doručí doklady verejnému obstarávateľovi do 5 pracovných dní odo dňa doručenia žiadosti, ak verejný obstarávateľ neurčí dlhšiu lehotu. Verejný obstarávateľ upozorňuje uchádzačov, že do I. časti jednotného európskeho dokumentu je potrebné uviesť aj informácie týkajúce sa postupu zadávania zákazky a identifikácie verejného obstarávateľa. Informácie a pokyny na vyplnenie jednotného európskeho dokumentu sú zverejnené na webovom sídle Úradu pre verejné obstarávanie na adrese <https://www.uvo.gov.sk/jednotny-europsky-dokument-pre-verejne-obstaravanie-602.html>.

**Časť VI. Dôvernosť informácií vo verejnom obstarávaní**

1. **Dôvernosť procesu verejného obstarávania**

26.1. Verejný obstarávateľ je podľa § 22 zákona o verejnom obstarávaní povinný zachovávať mlčanlivosť o informáciách označených ako dôverné, ktoré mu uchádzač poskytol; na tento účel uchádzač označí, ktoré skutočnosti považuje za dôverné. Za dôverné informácie je na účely zákona o verejnom obstarávaní možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory. Týmto nie sú dotknuté ustanovenia zákona o verejnom obstarávaní ukladajúce povinnosť verejného obstarávateľa oznamovať či zasielať Úradu pre verejné obstarávanie (ďalej aj „úrad“) dokumenty a iné oznámenia, ako ani ustanovenia ukladajúce verejnému obstarávateľovi a úradu zverejňovať dokumenty a iné oznámenia podľa zákona o verejnom obstarávaní a ani ustanovenia ukladajúce prevádzkovateľovi elektronického prostriedku JOSEPHINE sprístupniť dokumenty a informácie týkajúce sa verejného obstarávania a tiež povinnosti zverejňovania zmlúv podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.

**Časť VII. Uzatvorenie zmluvy**

1. **Uzavretie zmluvy** 
   1. Verejný obstarávateľ uzavrie s úspešným uchádzačom Zmluvu. Uzavretá Zmluva nesmie byť v rozpore s týmito súťažnými podkladmi a ponukou predloženou úspešným uchádzačom.
   2. Verejný obstarávateľ uzavrie Zmluvu s úspešným uchádzačom v súlade s § 56 zákona o verejnom obstarávaní, ak verejný obstarávateľ nepristúpi k zrušeniu postupu zadávania zákazky.
   3. Verejný obstarávateľ bude od úspešného uchádzača v rámci súčinnosti potrebnej na uzatvorenie Zmluvy požadovať predloženie informácií o všetkých známych subdodávateľoch v rozsahu podľa prílohy č. 10 Zmluvy.
   4. Úspešný uchádzač, ktorý bude skupinou dodávateľov podľa § 37 zákona o verejnom obstarávaní, bude v rámci súčinnosti potrebnej na uzatvorenie Zmluvy povinný predložiť zmluvu podľa bodu 6.2 tejto časti súťažných podkladov.
   5. Úspešný uchádzač bude v rámci súčinnosti potrebnej na uzatvorenie Zmluvy povinný predložiť „Čestné vyhlásenie k uplatňovaniu medzinárodných sankcií“ (vzor čestného vyhlásenia tvorí prílohu č. 3 týchto súťažných podkladov).
   6. Úspešný uchádzač bude v rámci súčinnosti potrebnej na uzatvorenie Zmluvy povinný predložiť verejnému obstarávateľovi aj doklad o zložení kaucie vo výške 100 000 EUR (slovom stotisíc eur), ak bude poskytnutá formou bankovej záruky alebo formou poistenia záruky. V prípade, ak bude kaucia zložená poukázaním finančných prostriedkov na účet verejného obstarávateľa, musia byť finančné prostriedky preukázateľne pripísané na účte verejného obstarávateľa v lehote, v rámci ktorej je úspešný uchádzač povinný poskytnúť riadnu súčinnosť na uzatvorenie Zmluvy.
   7. V prípade poskytnutia kaucie zložením finančných prostriedkov na účet verejného obstarávateľa musia byť finančné prostriedky vo výške a v lehote podľa bodu 27.6 tejto časti súťažných podkladov pripísané na účet verejného obstarávateľa podľa nižšie uvedených inštrukcií:

Ak úspešný uchádzač realizuje platbu cez Európsky platobný systém (SEPA úhrada):

1. Názov banky: Štátna pokladnica, Radlinského 32, 810 05 Bratislava
2. Číslo účtu príjemcu (IBAN): SK29 8180 0000 0070 0007 3623
3. BIC/SWIFT: SPSRSKBAXXX
4. Kód krajiny: SK
5. Konštantný symbol: 0308
6. Variabilný symbol: 12025
7. Špecifický symbol: IČO úspešného uchádzača
8. Príjemca: Ministerstvo zahraničných vecí a európskych záležitostí SR, Hlboká cesta 2, 833 36 Bratislava 37, IČO: 00699021
9. Účel platby: obchodné meno úspešného uchádzača, kaucia ES.

Ak úspešný uchádzač realizuje cezhraničný prevod, ktorý nespĺňa podmienky SEPA úhrady:

1. Názov sprostredkujúcej banky: Všeobecná úverová banka, a.s., Mlynské Nivy 1, 829 90 Bratislava
2. Číslo účtu príjemcu (IBAN): SK29 8180 0000 0070 0007 3623
3. BIC/SWIFT: SUBASKBX
4. Konštantný symbol: 0308
5. Variabilný symbol: 12025
6. Špecifický symbol: IČO úspešného uchádzača
7. Názov účtu: BÚ depozitný neúr. MZVaEZ SR
8. Príjemca: Ministerstvo zahraničných vecí a európskych záležitostí SR, Hlboká cesta 2, 833 36 Bratislava 37, IČO: 00699021
9. Účel platby: obchodné meno uchádzača, kaucia ES.
   1. V prípade poskytnutia kaucie vo forme bankovej záruky alebo vo forme poistenia záruky úspešný uchádzač v lehote na poskytnutie riadnej súčinnosti potrebnej na uzatvorenie Zmluvy predloží verejnému obstarávateľovi originál
10. potvrdenia o bankovej záruke vydaného bankou, ktorá záruku poskytla, ak je kaucia poskytnutá vo forme bankovej záruky,
11. dokladu vystaveného poisťovňou na účely poistenia záruky, ak je kaucia poskytnutá vo forme poistenia záruky.
    1. Bankovou zárukou sa rozumie banková záruka zriadená písomným vyhlásením banky, že uspokojí verejného obstarávateľa do výšky sumy podľa bodu 27.6 tejto časti súťažných podkladov. Banková záruka podľa tohto bodu musí byť zriadená v súlade so všetkými podmienkami ako nasledujú:
12. banka sa zaväzuje z bankovej záruky uspokojiť verejného obstarávateľa bez námietok a na prvú písomnú výzvu verejného obstarávateľa,
13. na plnenie z bankovej záruky sa nevyžaduje predchádzajúca výzva verejného obstarávateľa, aby úspešný uchádzač splnil svoj záväzok,
14. banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou,
15. banka zaplatí na účet verejného obstarávateľa pohľadávku verejného obstarávateľa krytú bankovou zárukou najneskôr do 15 dní po doručení výzvy verejného obstarávateľa na jej zaplatenie,
16. banka je povinná plniť svoje povinnosti z bankovej záruky, keď ju o to písomne požiada verejný obstarávateľ,
17. banková záruka musí byť zriadená minimálne na obdobie štyroch rokov od nadobudnutia účinnosti Zmluvy,
18. ak bankovú záruku poskytne zahraničná banka, ktorá nemá pobočku na území Slovenskej republiky, záručná listina vystavená v inom ako slovenskom jazyku musí byť zároveň doložená úradným prekladom do slovenského jazyka, okrem záručnej listiny predloženej v českom jazyku.
    1. Z poistenia záruky ako formy zloženia kaucie musí vyplývať, že poisťovňa úspešného uchádzača poskytne poistné plnenie verejnému obstarávateľovi do výšky sumy podľa bodu 27.6 tejto časti súťažných podkladov. Poistenie záruky podľa tohto bodu musí byť zriadené v súlade so všetkými podmienkami ako nasledujú:
19. poisťovňa sa zaväzuje poskytnúť poistné plnenie verejnému obstarávateľovi bez námietok a na prvú písomnú výzvu verejného obstarávateľa,
20. na plnenie z poistenia záruky sa nevyžaduje predchádzajúca výzva verejného obstarávateľa, aby úspešný uchádzač splnil svoj záväzok,
21. poistenie záruky môže byť zriadené poisťovňou so sídlom v Slovenskej republike, pobočkou zahraničnej poisťovne v Slovenskej republike alebo zahraničnou poisťovňou,
22. poisťovňa zaplatí na účet verejného obstarávateľa poistné plnenie vo výške pohľadávky verejného obstarávateľa krytej poistením záruky najneskôr do 15 dní po doručení výzvy verejného obstarávateľa na poskytnutie poistného plnenia,
23. poisťovňa je povinná plniť svoje povinnosti z poistenia záruky, keď ju o to písomne požiada verejný obstarávateľ,
24. poistenie záruky musí byť zriadené minimálne na obdobie štyroch rokov od nadobudnutia účinnosti Zmluvy,
25. ak poistné plnenie poskytne zahraničná poisťovňa, ktorá nemá pobočku na území Slovenskej republiky, dokument potvrdzujúci poistenie záruky vystavený v inom ako slovenskom jazyku musí byť zároveň doložený úradným prekladom do slovenského jazyka, okrem dokladu predloženom v českom jazyku.
    1. Ďalšie informácie o kaucií sú uvedené v Zmluve, ktorej znenie tvorí prílohu č. 1 k časti B.3 „Obchodné podmienky realizácie predmetu zákazky“ týchto súťažných podkladov.
    2. Podľa § 11 ods. 1 písm. c) zákona o verejnom obstarávaní verejný obstarávateľ nesmie uzatvoriť Zmluvu s uchádzačom:
26. ktorý má povinnosť zapisovať sa do registra partnerov verejného sektora   
    a nie je zapísaný v registri partnerov verejného sektora,
27. ktorého subdodávateľ a subdodávateľ podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“) majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora,
28. ktorý má povinnosť zapisovať sa do registra partnerov verejného sektora a ktorého konečným užívateľom výhod zapísaným v registri partnerov verejného sektora je:

1. prezident Slovenskej republiky,

2. člen vlády Slovenskej republiky,

3. vedúci ústredného orgánu štátnej správy, ktorý nie je členom vlády Slovenskej republiky,

4. vedúci orgánu štátnej správy s celoslovenskou pôsobnosťou,

5. sudca Ústavného súdu Slovenskej republiky alebo sudca,

6. generálny prokurátor Slovenskej republiky, špeciálny prokurátor alebo prokurátor,

7. verejný ochranca práv,

8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,

9. štátny tajomník,

10. generálny tajomník služobného úradu,

11. prednosta okresného úradu,

12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo

13. predseda vyššieho územného celku.

1. ktorého subdodávateľ a subdodávateľ podľa zákona o registri partnerov verejného sektora, ktorí majú povinnosť zapisovať sa do registra partnerov verejného sektora, majú v registri partnerov verejného sektora zapísaného konečného užívateľa výhod, ktorým je osoba podľa písm. c) tohto bodu.
   1. Úspešný uchádzač bude v rámci súčinnosti potrebnej na uzatvorenie Zmluvy povinný predložiť „Čestné vyhlásenie ku konečným užívateľom výhod“ za seba a svojich subdodávateľov, ak sa na úspešného uchádzača a jeho subdodávateľov vzťahuje povinnosť byť zapísaní v registri partnerov verejného sektora (vzor čestného vyhlásenia tvorí prílohu č. 2 týchto súťažných podkladov).
2. **Zrušenie verejného obstarávania** 
   1. Verejný obstarávateľ bude v prípade, ak by došlo k zrušeniu zadávania zákazky, postupovať v súlade s § 57 zákona o verejnom obstarávaní.
   2. Verejný obstarávateľ bezodkladne upovedomí uchádzačov alebo záujemcov o zrušení použitého postupu verejného obstarávania s uvedením dôvodu zrušenia a oznámi postup, ktorý použije pri zadávaní zákazky na pôvodný predmet zákazky.

**Časť VIII. Konflikt záujmov a aplikácia zákona o verejnom obstarávaní**

1. **Konflikt záujmov**
   1. Verejný obstarávateľ zabezpečí, aby vo verejnom obstarávaní nedošlo ku konfliktu záujmov.
   2. Konflikt záujmov zahŕňa najmä situácie, keď osoba, ktorá môže ovplyvniť výsledok alebo priebeh verejného obstarávania, má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s verejným obstarávaním.
   3. Verejný obstarávateľ príjme primerané opatrenia a vykoná nápravu, ak zistí konflikt záujmov. Opatreniami podľa predchádzajúcej vety sú najmä vylúčenie zainteresovanej osoby z procesu prípravy alebo realizácie verejného obstarávania alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami bude verejný obstarávateľ postupovať v súlade s § 40 ods. 6 písm. f) zákona o verejnom obstarávaní.
   4. Verejný obstarávateľ požaduje, aby záujemca/uchádzač postupoval tak, aby nedošlo k vzniku konfliktu záujmov.
   5. Záujemca/uchádzač je povinný bezodkladne po tom, ako sa dozvie o konflikte záujmov alebo o možnosti jeho vzniku, informovať o tejto skutočnosti verejného obstarávateľa.
2. **Aplikácia zákona o verejnom obstarávaní**
   1. Skutočnosti neupravené v týchto súťažných podkladoch sa spravujú príslušnými ustanoveniami zákona o verejnom obstarávaní.

**Príloha č. 1 k časti A.1 „Pokyny pre záujemcov/uchádzačov“**

**vyhlásenie o súhlase s podmienkami súťaže a predstavenie skupiny dodávateľov**

1. Vyhlasujeme, že súhlasíme s podmienkami verejného obstarávania na predmet zákazky ***„Zabezpečenie podpory prevádzky, údržby a rozvoja informačného systému „Elektronické služby Ministerstva zahraničných vecí a európskych záležitostí Slovenskej republiky““***, ktoré určil verejný obstarávateľ.
2. Vyhlasujeme, že všetky predložené doklady a údaje uvedené v ponuke, sú pravdivé a úplné.

Dátum: ......................................... Podpis: ............................................

*[vypísať meno, priezvisko a funkciu*

*oprávnenej osoby uchádzača]*

***Iba pre skupinu dodávateľov:***

1. Vyhlasujeme ako skupina dodávateľov zložená z členov skupiny ............................................................................................................................................................. *(uviesť identifikačné údaje všetkých členov skupiny dodávateľov vrátane IČO resp. ekvivalentného údaju v krajine sídla/miesta podnikania člena skupiny dodávateľov)*, že v prípade prijatia našej ponuky vytvoríme pred uzatvorením Zmluvy o podpore prevádzky, údržbe a rozvoji informačného systému „Elektronické služby Ministerstva zahraničných vecí a európskych záležitostí Slovenskej republiky“, právny vzťah v súlade s požiadavkou verejného obstarávateľa v dokumentoch k tomuto postupu zadávania zákazky.
2. Vyhlasujeme ako skupina dodávateľov, že budeme ručiť spoločne a nerozdielne za záväzky skupiny dodávateľov vyplývajúce zo Zmluvy.
3. Skupina dodávateľov udeľuje splnomocnenie

.............................................................................................................................................. ,

*(uviesť identifikáciu jedného z členov skupiny dodávateľov)*

na základe ktorého je člen skupiny dodávateľov oprávnený komunikovať, prijímať pokyny a konať za skupinu dodávateľov vo veciach týkajúcich sa verejného obstarávania na predmet zákazky ***„Zabezpečenie podpory prevádzky, údržby a rozvoja informačného systému „Elektronické služby Ministerstva zahraničných vecí a európskych záležitostí Slovenskej republiky““***.

Dátum: ......................................... Podpis: ............................................

*[vypísať meno, priezvisko a funkciu*

*oprávnenej osoby člena skupiny dodávateľov]*

Dátum: ......................................... Podpis: ............................................

*[vypísať meno, priezvisko a funkciu*

*oprávnenej osoby člena skupiny dodávateľov]*

Dátum: ......................................... Podpis: ............................................

*[vypísať meno, priezvisko a funkciu*

*oprávnenej osoby člena skupiny dodávateľov]*

**Príloha č. 2 k časti A.1 „Pokyny pre záujemcov/uchádzačov“**

**Čestné vyhlásenie o splnení podmienky účasti**

podľa § 32 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) u inej osoby definovanej v § 32 ods. 7 zákona o verejnom obstarávaní

Čestne vyhlasujem, že:

1. neexistuje iná osoba spĺňajúca definíciu podľa § 32 ods. 7 zákona o verejnom obstarávaní\*
2. nasledujúce osoby spĺňajú definíciu podľa § 32 ods. 7 zákona o verejnom obstarávaní\*

|  |  |
| --- | --- |
|  | Meno a priezvisko fyzickej osoby/Obchodné meno, sídlo alebo miesto podnikania a IČO právnickej osoby |
| 1. |  |
| 2. |  |
| 3. |  |
| 4.\*\* |  |

Vyššie uvedené osoby spĺňajú podmienku účasti podľa § 32 ods. 1 písm. a) zákona o verejnom obstarávaní

Dátum: ......................................... Podpis: ............................................

*[vypísať meno, priezvisko a funkciu*

*oprávnenej osoby uchádzača]*

*\* Vybrať možnosť pod písm. a) alebo písm. b). V prípade výberu možnosti pod písm. b) uviesť do tabuľky všetky požadované informácie vo vzťahu ku všetkým osobám spĺňajúcim definíciu podľa § 32 ods. 7 zákona o verejnom obstarávaní*

*\*\* Uchádzač do tabuľky doplní v prípade potreby uvedenia väčšieho počtu osôb ďalšie riadky*

**Podľa § 32 ods. 7 zákona o verejnom obstarávaní** **podmienky účasti podľa odseku 1 písm. a) musí spĺňať aj iná osoba ako osoba podľa odseku 1 písm. a), ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania**.

Za osobu podľa **§ 32 ods. 7** zákona o verejnom obstarávaní sa považuje osoba, ktorá má rozhodujúci vplyv na činnosť uchádzača, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa uchádzač spravuje, pričom **rozhodujúcim vplyvom** sa rozumie, ak iná osoba podľa § 32 ods. 7 zákona o verejnom obstarávaní:

a) vlastní väčšinu akcií alebo väčšinový obchodný podiel u uchádzača,

b) má väčšinu hlasovacích práv u uchádzača,

c) má právo vymenúvať alebo odvolávať väčšinu členov štatutárneho orgánu alebo dozorného orgánu uchádzača, alebo

d) má právo vykonávať rozhodujúci vplyv na základe dohody uzavretej s uchádzačom alebo na základe spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto osoba riadi.

**A.2 Kritériá na vyhodnotenie ponúk**

1. Vyhodnocovanie ponúk komisiou je neverejné. Ponuky uchádzačov sa budú vyhodnocovať na základe kritéria „najnižšia cena“ v súlade s § 44 ods. 3 písm. c) zákona o verejnom obstarávaní. Elektronická aukcia sa nepoužije.
2. Kritériá na vyhodnotenie ponúk a spôsob hodnotenia:

**Ponuky sa budú vyhodnocovať na základe kritéria najnižšia cena za celý predmet zákazky bez DPH.**

Hodnotenie ponúk uchádzačov je dané pridelením príslušného poradia jednotlivým ponukám podľa návrhov uchádzačov na plnenie kritéria na vyhodnotenie ponúk. **Návrh uchádzača na plnenie kritéria na vyhodnotenie ponúk predstavuje cena za celý predmet zákazky uvedená uchádzačom vo vyplnenom položkovom elektronickom formulári k zákazke v elektronickom prostriedku JOSEPHINE**. Cena za celý predmet zákazky je tvorená súčtom celkových cien za všetky položky predmetu zákazky. Celková cena za položku je tvorená súčinom jednotkovej ceny položky a požadovaného/predpokladaného množstva. Podľa výšky navrhnutých cien za poskytnutie predmetu zákazky uvedených v ponukách jednotlivých uchádzačov sa určí poradie uchádzačov (od najnižšej ceny po najvyššiu) a komisia ďalej postupuje v súlade s bodom 24 a 25 časti A.1 „Pokyny pre záujemcov/uchádzačov“ týchto súťažných podkladov.

Uchádzači predkladajú jednotkové ceny za jednotlivé položky predmetu zákazky v mene euro na maximálne dve desatinné miesta.

Človekodeň predstavuje plnenie predmetu zákazky v rozsahu práce jedného odborníka úspešného uchádzača spĺňajúceho podmienky účasti stanovené v oznámení o vyhlásení verejného obstarávania pri poskytovaní služieb rozvoja a rozšírenia IS ES MZVEZ a služieb školenia užívateľov IS ES MZVEZ v trvaní 8 hodín, pričom do tohto času sa nezapočítava prestávka v práci v zmysle všeobecne záväzných právnych predpisov. Jednotlivé časové úseky sa spočítavajú. Cena za poskytnuté plnenia nepresahujúca človekodeň sa vypočíta ako alikvotná časť z jednotkovej ceny za človekodeň podľa počtu ukončených hodín poskytovania plnenia týmto odborníkom bez prestávok v práci.

Úspešným uchádzačom sa stane uchádzač, ktorý ponúkne verejnému obstarávateľovi najnižšiu celkovú cenu bez DPH, spĺňa podmienky účasti, požiadavky na predmet zákazky, zložil zábezpeku podľa podmienok stanovených v týchto súťažných podkladoch a nebude zo zadávania zákazky vylúčený alebo jeho ponuka nebude zo zadávania zákazky vylúčená na základe niektorého z dôvodov stanovených zákonom o verejnom obstarávaní.

**A.3 Zábezpeka**

1. Zábezpeka je stanovená vo výške **50 000 EUR** (slovom päťdesiattisíc eur).
2. Spôsoby zloženia zábezpeky:
3. zložením finančných prostriedkov uchádzačom na bankový účet verejného obstarávateľa,
4. poskytnutím bankovej záruky za uchádzača, alebo
5. poskytnutím poistenia záruky za uchádzača.

Spôsob zloženia zábezpeky si vyberie uchádzač podľa bodov 3.1, 3.2 alebo 3.3 tejto časti súťažných podkladov.

1. Spôsoby zloženia zábezpeky:
   1. **Zloženie finančných prostriedkov uchádzačom na bankový účet verejného obstarávateľa:**
      1. Finančné prostriedky vo výške podľa bodu 1 tejto časti súťažných podkladov musia byť zložené na účet verejného obstarávateľa vedený v Štátnej pokladnici:

Pre uchádzačov, ktorí realizujú platbu cez Európsky platobný systém (SEPA úhrada):

Názov banky: Štátna pokladnica, Radlinského 32, 810 05 Bratislava

Číslo účtu príjemcu (IBAN): SK29 8180 0000 0070 0007 3623

BIC/SWIFT: SPSRSKBAXXX

Kód krajiny: SK

Konštantný symbol: 0308

Variabilný symbol: 12024

Špecifický symbol: IČO uchádzača

Príjemca: Ministerstvo zahraničných vecí a európskych záležitostí SR, Hlboká cesta 2, 833 36 Bratislava 37, IČO: 00699021

Účel platby: obchodné meno uchádzača, zábezpeka ES

Pre uchádzačov, ktorí realizujú cezhraničný prevod, ktorý nespĺňa podmienky SEPA úhrady:

Názov sprostredkujúcej banky: Všeobecná úverová banka, a.s., Mlynské Nivy 1, 829 90 Bratislava

Číslo účtu príjemcu (IBAN): SK29 8180 0000 0070 0007 3623

BIC/SWIFT: SUBASKBX

Konštantný symbol: 0308

Variabilný symbol: 12024

Špecifický symbol: IČO uchádzača

Názov účtu: BÚ depozitný neúr. MZVaEZ SR

Príjemca: Ministerstvo zahraničných vecí a európskych záležitostí SR, Hlboká cesta 2, 833 36 Bratislava 37, IČO: 00699021

Účel platby: obchodné meno uchádzača, zábezpeka ES

* + 1. Finančné prostriedky musia byť pripísané na účte verejného obstarávateľa najneskôr v deň uplynutia lehoty na predkladanie ponúk. Účet verejného obstarávateľa nie je úročený.
    2. Ak finančné prostriedky nebudú zložené na účte verejného obstarávateľa podľa bodu 3.1.1. a bodu 3.1.2. tejto časti súťažných podkladov (a zároveň uchádzač nepreukáže poskytnutie bankovej záruky podľa bodu 3.2 tejto časti súťažných podkladov alebo nepreukáže poskytnutie poistenia záruky podľa bodu 3.3 tejto časti súťažných podkladov), bude ponuka uchádzača z tohto verejného obstarávania vylúčená.
  1. **Poskytnutie bankovej záruky za uchádzača:**
     1. Banková záruka je zriadená písomným vyhlásením banky, že uspokojí verejného obstarávateľa v sume 50 000 EUR, ak nastane niektorá zo skutočností uvedená v bode 3.5 tejto časti súťažných podkladov.
     2. Zo záručnej listiny musí ďalej vyplývať, že banka uspokojí verejného obstarávateľa za uchádzača v prípade prepadnutia jeho zábezpeky v prospech verejného obstarávateľa vo verejnom obstarávaní na predmet „Zabezpečenie podpory prevádzky, údržby a rozvoja informačného systému „Elektronické služby Ministerstva zahraničných vecí a európskych záležitostí SR““.
     3. Záručná listina môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Záručná listina vyhotovená zahraničnou bankou v inom ako slovenskom jazyku musí byť predložená v pôvodnom jazyku a súčasne úradne preložená do slovenského jazyka, okrem záručnej listiny predloženej v českom jazyku. Doba platnosti bankovej záruky musí byť minimálne do uplynutia lehoty viazanosti ponúk. Banková záruka zanikne plnením banky za uchádzača v prospech verejného obstarávateľa alebo podľa bodu 3.4 tejto časti súťažných podkladov.
     4. Ak záručná listina podľa bodu 3.2 tejto časti súťažných podkladov nebude súčasťou ponuky uchádzača (a zároveň uchádzač nezloží finančné prostriedky na účet verejného obstarávateľa podľa bodu 3.1 tejto časti súťažných podkladov alebo nepreukáže poskytnutie poistenia záruky podľa bodu 3.3 tejto časti súťažných podkladov), bude ponuka uchádzača z verejného obstarávania vylúčená.
  2. **Poskytnutie poistenia záruky za uchádzača**
     1. Poistenie záruky za uchádzača môže byť poskytnuté poisťovňou so sídlom v Slovenskej republike, pobočkou zahraničnej poisťovne v Slovenskej republike alebo zahraničnou poisťovňou. Poistenie záruky musí byť uzatvorené tak, že poisteným je uchádzač a oprávnenou osobou z poistenia je verejný obstarávateľ. Doba platnosti poistenia záruky musí byť minimálne do uplynutia lehoty viazanosti ponúk. Z dokladu vystaveného poisťovňou musí ďalej vyplývať, že poisťovňa uspokojí oprávnenú osobu (verejného obstarávateľa) za poisteného (uchádzača) v sume 50 000 EUR v prípade prepadnutia jeho zábezpeky v prospech verejného obstarávateľa vo verejnom obstarávaní na predmet „Zabezpečenie podpory prevádzky, údržby a rozvoja informačného systému „Elektronické služby Ministerstva zahraničných vecí a európskych záležitostí SR““. Poistenie záruky vyhotovené zahraničnou poisťovňou v inom ako slovenskom jazyku musí byť predložené v pôvodnom jazyku a súčasne úradne preložené do slovenského jazyka, okrem poistenia záruky v českom jazyku.
     2. Ak záručná listina podľa bodu 3.3 tejto časti súťažných podkladov nebude súčasťou ponuky uchádzača (a zároveň uchádzač nezloží finančné prostriedky na účet verejného obstarávateľa podľa bodu 3.1 tejto časti súťažných podkladov alebo nepreukáže poskytnutie bankovej záruky podľa bodu 3.2 tejto časti súťažných podkladov), bude ponuka uchádzača z verejného obstarávania vylúčená.
  3. **Podmienky uvoľnenia alebo vrátenia zábezpeky:**
     1. Verejný obstarávateľ uvoľní alebo vráti zábezpeku uchádzačovi najneskôr do 7 dní odo dňa:
        1. uplynutia lehoty viazanosti ponúk alebo lehoty viazanosti ponúk predĺženej v súlade s bodom 9.1 časti A.1 „Pokyny pre záujemcov/uchádzačov“ týchto súťažných podkladov, ak uchádzač uvedie, že je svojou ponukou viazaný aj počas predĺženej lehoty viazanosti ponúk,
        2. márneho uplynutia lehoty na doručenie námietky, ak verejný obstarávateľ vylúčil uchádzača z verejného obstarávania alebo ak verejný obstarávateľ zruší použitý postup zadávania zákazky,
        3. uzavretia Zmluvy s úspešným uchádzačom.
     2. Ak uchádzač zložil zábezpeku zložením finančných prostriedkov na účet verejného obstarávateľa podľa bodu 3.1 tejto časti súťažných podkladov, verejný obstarávateľ ju vráti uchádzačovi na účet, z ktorého bola zrealizovaná (prípadne na iný účet oznámený uchádzačom), okrem prípadu, keď zábezpeka prepadne v prospech verejného obstarávateľa. Ak uchádzač zložil zábezpeku formou bankovej záruky podľa bodu 3.2 tejto časti súťažných podkladov alebo poistenia záruky podľa bodu 3.3 tejto časti súťažných podkladov, táto zanikne uplynutím lehoty, na ktorú bola vystavená, ak verejný obstarávateľ neoznámi banke alebo poisťovni písomne svoje nároky z bankovej záruky alebo z poistenia záruky. Verejný obstarávateľ uvoľní bankovú záruku alebo poistenie záruky, ak nastane niektorá zo skutočností uvedená v bode 3.4.1 tejto časti súťažných podkladov.
  4. Zábezpeka prepadne v prospech verejného obstarávateľa, ak uchádzač v lehote viazanosti ponúk:

a) odstúpi od svojej ponuky,

b) neposkytne súčinnosť alebo odmietne uzavrieť Zmluvu podľa § 56 ods. 5 až 9 zákona o verejnom obstarávaní.

**B.1 - Opis predmetu zákazky**

**Podrobné informácie o architektúre IS ES MZVEZ SR sú uvedené v dokumente „Technický popis informačného systému IS ES MZVEZ (procesný model, funkčnosť, webservisy, technické hľadisko a databázový model)“, ktorý tvorí prílohu č. 1 Zmluvy a je súčasťou časti B.3 „Obchodné podmienky realizácie predmetu zákazky“ týchto súťažných podkladov.**

IS ES MZVEZ je kľúčovým informačným systémom verejného obstarávateľa. Ide o informačný systém, ktorý poskytuje elektronické služby pre žiadateľov (občanov, obyvateľov a podnikateľov) a pre zamestnancov verejného obstarávateľa v oblastiach služieb podpory exportných zámerov podnikateľských subjektov Slovenskej republiky, pomoci občanom Slovenskej republiky a riešenie krízových situácií s cieľom ochrany ich zdravia a majetku Slovenskej republiky, pomoci a podpory konzulárnych činností a sprostredkovanie služieb iných inštitúcií verejnej správy. Jeho súčasťou je aj webový portál verejného obstarávateľa a aplikácia Svetobežka.

IS ES MZVEZ obsahuje nasledovné súčasti:

- Autorizačný modul,

- Modul štátno-občianskej agendy,

- Modul matričnej agendy,

- Modul cestovných dokladov,

- Modul vodičských preukazov,

- Modul občianskych preukazov,

- Modul náhradných cestovných dokladov,

- Modul register trestov,

- Modul osvedčenie Slováka žijúceho v zahraničí,

- Modul pomoci v núdzi,

- Modul poskytnutie pôžičky,

- Modul sprievodný list na prepravu telesných pozostatkov,

- Modul preprava zbraní,

- Modul služby pomoci občanom,

- Modul služby registračný a párovací systém,

- Modul podporné služby,

- Modul správa číselníkov,

- Modul DMS,

- Modul MIS,

- Modul prezentačnej vrstvy - portál,

- Modul rezervačný systém,

- Integračná platforma.

**Štatistika IS ES MZVEZ za rok 2023:**

|  |  |
| --- | --- |
| Počet incidentov | 126 |
| Počet implementovaných zmien | 2 |
| Počet patchov a update-ov | 3 |
| Počet hlásení na helpdesk (v pracovnom čase od 8:00 hod. do 16:30 hod. /mimo pracovného času) | 598/8 |
| Počet výpadkov/trvanie výpadkov | 14/1 deň 6 hodín 48 minút 13 sekúnd |
| Dostupnosť (do času sa nedostupnosti nie sú zahrnuté výpadky na strane verejného obstarávateľa) | 100% |
| Počet vynútených fyzických zásahov u verejného obstarávateľa (mimo pracovného času) | 0 |
| Počet školení | 7 |

**Štatistika IS ES MZVEZ za rok 2024:**

|  |  |
| --- | --- |
| Počet incidentov | 46 |
| Počet implementovaných zmien | 2 |
| Počet patchov a update-ov | 3 |
| Počet hlásení na helpdesk (v pracovnom čase od 8:00 hod. do 16:30 hod. /mimo pracovného času) | 598/8 |
| Počet výpadkov/trvanie výpadkov | 6/16 hodín 6 minút 3 sekundy |
| Dostupnosť (do času sa nedostupnosti nie sú zahrnuté výpadky na strane verejného obstarávateľa) | 99,817% |
| Počet vynútených fyzických zásahov u verejného obstarávateľa (mimo pracovného času) | 0 |
| Počet školení | 3 |

**Zdrojový kód k IS ES MZVEZ, používateľská dokumentácia, administrátorská dokumentácia, prevádzková dokumentácia a bezpečnostná konfiguračná previerka budú do uplynutia lehoty na predkladanie ponúk k dispozícií záujemcom/uchádzačom k nahliadnutiu v sídle verejného obstarávateľa. V prípade, ak sa záujemca/uchádzač bude chcieť oboznámiť s dokumentami podľa predchádzajúcej vety, doručí verejnému obstarávateľovi správu v elektronickom prostriedku JOSEPHINE. Verejný obstarávateľ so záujemcom/uchádzačom následne dohodne termín, v ktorom sa bude môcť záujemca/uchádzač oboznámiť s vyššie uvedenými dokumentami. Tieto dokumenty poskytne verejný obstarávateľ v elektronickej podobe úspešnému uchádzačovi.**

Úspešný uchádzač bude povinný odovzdať verejnému obstarávateľovi aktuálnu dokumentáciu k IS ES MZVEZ (ďalej aj „dokumentácia IS ES MZVEZ“) na dátovom nosiči:

a) bezodkladne po prevzatí plnenia verejným obstarávateľom v rámci služieb rozvoja a rozšírenia IS ES MZVEZ,

b) do 15 dní od doručenia požiadavky verejného obstarávateľa pri zmenách vyvolaných servisným zásahom v rámci poskytovania služieb podpory prevádzky a údržby IS ES MZVEZ,

c) najneskôr 7 pracovných dní pred ukončením platnosti Zmluvy (to neplatí pri predčasnom ukončení platnosti Zmluvy z dôvodu odstúpenia od Zmluvy),

d) do 7 pracovných dní od doručenia písomnej žiadosti verejného obstarávateľa.

Dokumentácia k IS ES MZVEZ odovzdaná úspešným uchádzačom na dátovom nosiči verejnému obstarávateľovi pri plnení predmetu zákazky pozostáva zo zdrojových kódov, Technického popisu informačného systému IS ES MZVEZ (procesný model, funkčnosť, webservisy, technické hľadisko a databázový model), používateľskej dokumentácie, administrátorskej dokumentácie a prevádzkovej dokumentácie. Zdrojový kód odovzdaný úspešným uchádzačom verejnému obstarávateľovi musí byť v podobe, ktorá zaručuje možnosť overenia, že je kompletný (v podobe umožňujúcej kompiláciu, inštaláciu, spustenie a overenie funkcionality).

Predmetom zákazky je poskytnutie nasledovných služieb:

- podpora prevádzky a údržba IS ES MZVEZ,

- rozvoj a rozšírenie IS ES MZVEZ,

- školenie užívateľov IS ES MZVEZ.

Verejný obstarávateľ zodpovedá za zabezpečenie hardvérových požiadaviek a podpory hardvérovej infraštruktúry IS ES MZVEZ a zabezpečenie softvérových požiadaviek a licenčnej podpory softvéru IS ES MZVEZ (napríklad softvérové požiadavky na licencované produkty tretích strán), ktoré mu oznámi úspešný uchádzač. Uvedené plnenia nie sú predmetom tejto zákazky.

Úspešný uchádzač bude povinný dodržiavať a prijímať príslušné bezpečnostné opatrenia aplikovateľné pre plnenie predmetu zákazky stanovené všeobecne záväznými právnymi predpismi, najmä zákonom č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej aj „zákon o kybernetickej bezpečnosti“), zákonom č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov (ďalej aj „zákon č. 95/2019“), vyhláškou Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy v znení vyhlášky Ministerstva investícií, regionálneho rozvoja a informatizácie Slovenskej republiky č. 546/2021 Z. z. (ďalej aj „vyhláška č. 78/2020“), vyhláškou Úradu podpredsedu vlády Slovenskej republiky pre investície a informatizáciu č. 179/2020 Z. z., ktorou sa ustanovuje spôsob kategorizácie a obsah bezpečnostných opatrení informačných technológií verejnej správy (ďalej aj „vyhláška č. 179/2020“), vyhláškou Národného bezpečnostného úradu č. 362/2018 Z. z. ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení v znení vyhlášky Národného bezpečnostného úradu č. 264/2023 Z. z. (ďalej aj „vyhláška 362/2018“) a bezpečnostné požiadavky platné ku dňu účinnosti Zmluvy špecifikované v Metodike pre systematické zabezpečenie organizácií verejnej správy v oblasti informačnej bezpečnosti (ďalej len „Metodika zabezpečenia“), alebo v dokumente, ktorým bude nahradená a bezpečnostné požiadavky uvedené v Zmluve; Metodika zabezpečenia je dostupná na <https://www.csirt.gov.sk/wp-content/uploads/2024/04/MetodikaZabezpeceniaIKT_v2.1.pdf>.

Úspešný uchádzač bude pri plnení predmetu zákazky povinný dodržiavať Národnú koncepciu informatizácie verejnej správy Slovenskej republiky a všetky relevantné všeobecne záväzné právne predpisy v rozsahu potrebnom pre plnenie predmetu zákazky, najmä:

a) zákon č. 95/2019,

b) vyhlášku č. 78/2020,

c) zákon o kybernetickej bezpečnosti,

d) vyhlášku č. 179/2020,

e) vyhlášku Ministerstva investícií, regionálneho rozvoja a informatizácie Slovenskej republiky č. 401/2023 Z. z. o riadení projektov a zmenových požiadaviek v prevádzke informačných technológií verejnej správy,

f) Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov),

g) zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov,

h) zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov.

Ak výsledkom plnenia predmetu zákazky zo strany úspešného uchádzača bude autorské dielo platí, že odovzdaním autorského diela úspešný uchádzač bezodplatne postúpi verejnému obstarávateľovi v súlade s § 90 ods. 5 zákona č. 185/2015 Z. z. autorský zákon v znení neskorších predpisov (ďalej len „autorský zákon“) právo výkonu majetkových práv autora k odovzdanému autorskému dielu. Verejný obstarávateľ bude oprávnený autorské dielo najmä užívať, skúmať, aplikovať, spojiť s iným dielom, rozmnožiť, akokoľvek spracovať, dokončiť, ďalej vyvíjať, adaptovať alebo prepracovať, zmeniť a/alebo upraviť sám alebo prostredníctvom tretej osoby ako aj použiť autorské dielo uvedené v ustanovení § 19 autorského zákona a pri diele, ktoré je počítačovým programom aj dekompilovať (ďalej aj „licencia“). Licencia bude výhradná, udelená v neobmedzenom vecnom, časovom a miestnom rozsahu, na celú dobu trvania autorskoprávnej ochrany autorského diela v zmysle príslušných ustanovení autorského zákona. Licencia bude udelená s možnosťou udelenia sublicencie, vrátane reťazenia sublicencií a postúpenia licencie verejným obstarávateľom tretím osobám. Licencia bude poskytnutá bezodplatne. Licenciu nebude možné vypovedať.

**Podpora prevádzky a údržba IS ES MZVEZ**

Úspešný uchádzač bude povinný zabezpečiť 12 hodín denne (od 06:00 hod. do 18:00 hod. (SEČ)) počas pracovných dní:

- službu helpdesk,

- technickú podporu IS ES MZVEZ,

- technologickú podporu IS ES MZVEZ.

V rámci poskytovania služby podpory prevádzky a údržby IS ES MZVEZ:

a) verejný obstarávateľ pre pracovníkov úspešného uchádzača zabezpečí pracovisko pre jednu osobu v sídle verejného obstarávateľa vybavené technológiami potrebnými pre plnenie predmetu zákazky, okrem vývojového pracoviska, a prístup prostredníctvom dátovej siete k IS ES MZVEZ,

b) úspešný uchádzač bude povinný zabezpečiť:

- v pracovných dňoch v čase od 8:00 hod. do 16:30 hod. (SEČ) jedného pracovníka dostupného telefonicky na telefónnom čísle helpdesk s potrebnými technickými a komunikačnými predpokladmi a s jednoduchým a okamžitým prístupom ku komunikácii v súvislosti s IS ES MZVEZ, pričom daný pracovník musí byť priamo na pracovisku v sídle verejného obstarávateľa,

- v pracovných dňoch od 6:00 hod. do 8:00 hod. (SEČ) a od 16:30 hod. do 18:00 hod. (SEČ), jedného pracovníka dostupného telefonicky na telefónnom čísle helpdesk s potrebnými technickými a komunikačnými predpokladmi a s jednoduchým a okamžitým prístupom ku komunikácii v súvislosti s IS ES MZVEZ,

- reakciu na požiadavku na odstránenie chyby IS ES MZVEZ v lehotách uvedených nižšie,

- schopnosť realizovať alebo spustiť postupy údržby IS ES MZVEZ,

- v prípade potreby spustenie interných eskalačných procesov týkajúcich sa IS ES MZVEZ.

Helpdesk je služba slúžiaca ako podpora a komunikačný kanál medzi úspešným uchádzačom a verejným obstarávateľom v rámci podpory 1. stupňa (podpora L1), prostredníctvom ktorej bude pre verejného obstarávateľa zabezpečené sledovanie nahlásených chýb a postup pri ich odstraňovaní, a to najmä formou telefonického centra a e-mailovej podpory. Helpdesk bude vykonávať svoju činnosť na základe záznamov o chybe. Záznam o chybe vytvorí helpdesk na základe požiadavky od koncového používateľa IS ES MZVEZ (zamestnanca verejného obstarávateľa, ktorý pracuje s IS ES MZVEZ) alebo oprávnenej osoby verejného obstarávateľa (osoba určená verejným obstarávateľom podľa Zmluvy). Každému záznamu o chybe bude pridelené unikátne referenčné číslo, ktoré umožní verejnému obstarávateľovi aj úspešnému uchádzačovi danú chybu rýchlo lokalizovať a následne s ňou pracovať a zahŕňa v sebe všetky informácie o zásahoch s cieľom vyriešiť chybu.

Službu podpora prevádzky a údržba IS ES MZVEZ bude úspešný uchádzač zabezpečovať počas pracovných dní 12 hodín denne od 6:00 hod. do 18:00 hod. (SEČ) obvykle v rámci troch stupňov:

- v rámci podpory 1. stupňa (podpora L1) bude úspešný uchádzač riešiť základné chyby a požiadavky koncových používateľov IS ES MZVEZ a ďalšie služby vyžadujúce základnú úroveň podpory. Základnou funkciou podpory 1. stupňa je zhromaždiť informácie, evidovať chybu/požiadavku v helpdesk, previesť základnú analýzu, určiť príčinu chyby a stanoviť klasifikáciu chyby. V rámci podpory 1. stupňa budú riešené priamočiare a jednoduché problémy a základné diagnostiky, overenie dostupnosti jednotlivých vrstiev infraštruktúry (sieťové, operačné, vizualizačné, aplikačné atď.) a základné užívateľské problémy, napríklad zabudnutie hesla, overovanie nastavení softvéru a hardvéru. Podpora 1. stupňa sa bude obvykle uskutočňovať prostredníctvom služby helpdesk. V prípade, že nedôjde k vyriešeniu chyby v rámci podpory 1. stupňa, postúpi sa chyba na riešenie v rámci podpory 2. stupňa.

- podporu 2. stupňa (podpora L2) budú uskutočňovať riešiteľské tímy s hlbšou znalosťou danej oblasti. Riešitelia na úrovni podpory 2. stupňa nebudú komunikovať priamo s koncovým používateľom IS ES MZVEZ, ale budú zodpovední za poskytovanie súčinnosti riešiteľom podpory 1. stupňa pri riešení eskalovaného hlásenia, čo okrem iného obsahuje aj spätnú kontrolu a podrobnejšiu analýzu zistených dát odovzdaných riešiteľom podpory 1. stupňa. Výstupom takejto kontroly bude môcť byť potvrdenie, upresnenie, alebo prehodnotenie chyby v závislosti na potrebách verejného obstarávateľa. Primárnou úlohou riešiteľov na úrovni podpory 2. stupňa bude vykonanie zásahu s cieľom odstránenia chyby alebo eskalácia na podporu 3. stupňa.

- podpora 3. stupňa (podpora L3) bude predstavovať najvyššiu úroveň podpory pre riešenie tých najzávažnejších chýb, v rámci ktorých bude potrebné uskutočnenie hĺbkových analýz a riešenie extrémnych prípadov.

V rámci podpory prevádzky a údržby IS ES MZVEZ prostredníctvom jednotlivých stupňov podpory sa bude uskutočňovať odstraňovanie chýb IS ES MZVEZ formou zásahu.

Chyby IS ES MZVEZ sa podľa priority ich odstránenia budú deliť do nasledovných kategórií: chyba kategórie A, chyba kategórie B a chyba kategórie C.

Za chybu kategórie A sa bude považovať kritické zlyhanie IS ES MZVEZ, ktoré znemožňuje používanie IS ES MZVEZ a zásadná chyba funkcionality, ktorá znemožňuje spracovanie údajov a ich zobrazovanie koncovým používateľom IS ES MZVEZ, vrátane problémov spojených s bezpečnosťou a poškodením dát.

Za chybu kategórie B sa bude považovať zlyhanie IS ES MZVEZ, ktoré degraduje dostupnosť kritických funkcionalít, prevádzkyschopnosť IS ES MZVEZ je výrazne obmedzená.

Za chybu kategórie C sa bude považovať chyba IS ES MZVEZ, ktorá postihuje menej dôležité funkcionality a nemá kritický dopad na prácu koncových používateľov IS ES MZVEZ alebo chyba významným spôsobom neovplyvňuje fungovanie IS ES MZVEZ a spôsob realizácie operácií v ňom. Môžu to byť menšie chyby alebo drobné odchýlky od očakávanej prevádzky.

***Postup v prípade výskytu chyby IS ES MZVEZ***

Koncový používateľ IS ES MZVEZ nahlási nesprávnu funkčnosť IS ES MZVEZ, ktorú nevie odstrániť, úspešnému uchádzačovi prostredníctvom helpdesk.

Úspešný uchádzač klasifikuje nesprávnu funkčnosť IS ES MZVEZ podľa kategórií chýb a urobí záznam o chybe v rámci helpdesk, ktorý bude obsahovať miesto výskytu chyby, dátum a čas nahlásenia, údaje o osobe, ktorá chybu nahlásila a stručný popis chyby; čas nahlásenia nesprávnej funkčnosti IS ES MZVEZ sa bude považovať za čas nahlásenia chyby. Do uplynutia lehoty na odozvu navrhne úspešný uchádzač spôsob vyriešenia chyby. Ak úspešný uchádzač navrhne dočasné riešenie pre zabezpečenie funkčnosti IS ES MZVEZ, toto musí byť primerane akceptovateľné pre verejného obstarávateľa. Klasifikáciu chyby do konkrétnej kategórie a navrhnutý postup odstránenia chyby bezodkladne odsúhlasí oprávnená osoba verejného obstarávateľa. V prípade nefunkčnosti helpdesk pri vyhodnocovaní a začatí odstraňovania chyby budú verejný obstarávateľ a úspešný uchádzač komunikovať a vykonávať úkony prostredníctvom emailovej adresy oprávnenej osoby úspešného uchádzača a emailovej adresy oprávnenej osoby verejného obstarávateľa.

Lehoty odozvy a lehoty na odstraňovanie chýb pre jednotlivé kategórie chýb budú nasledovné:

|  |  |  |
| --- | --- | --- |
| **Kategória chyby** | **Služba/Aktivita** | **Lehota od nahlásenia chyby** |
| **Chyba kategórie A** | Odozva | 1 hodina |
| Zabezpečenie náhradného riešenia | 12 hodín |
| Trvalé vyriešenie | 36 hodín |
| **Chyba kategórie B** | Odozva | 4 hodiny |
| Zabezpečenie náhradného riešenia | 24 hodín |
| Trvalé vyriešenie | 60 hodín |
| **Chyba kategórie C** | Odozva | 24 hodín |
| Zabezpečenie náhradného riešenia | neuplatňuje sa |
| Trvalé vyriešenie | 360 hodín |

Za začiatok plynutia lehoty uvedenej vyššie v tabuľke sa bude považovať čas nahlásenia chyby. Ak bude chyba nahlásená v čase medzi 18:00 hod. až 6:00 hod. (SEČ) počas pracovných dní alebo bude chyba nahlásená počas dní pracovného pokoja, za začiatok plynutia lehoty sa považuje čas 6:00 hod. (SEČ) najbližšieho pracovného dňa. Lehoty stanovené vo vyššie uvedenej tabuľke plynú počas pracovných dní od 06:00 hod. do 18:00 hod. (SEČ).

Ak sa nepodarilo odstrániť chybu prostredníctvom vzdialeného prístupu úspešného uchádzača, úspešný uchádzač v spolupráci s verejným obstarávateľom vyhotovia výzvu k uskutočneniu zásahu na pracovisku.

V prípade, že pre odstránenie chyby je nevyhnutný zásah na pracovisku v sídle verejného obstarávateľa, zabezpečí verejný obstarávateľ vstup pracovníkovi úspešného uchádzača a poskytne nevyhnutnú súčinnosť.

Po odstránení chyby na pracovisku v sídle verejného obstarávateľa vyhotoví úspešný uchádzač odovzdávací a preberací protokol zásahu na pracovisku, v ktorom pracovník úspešného uchádzača potvrdí odstránenie chyby IS ES MZVEZ a vykonanie prác, pričom špecifikuje funkcionalitu, na ktorej sa odstránila chyba a uvedie popis prác pri odstraňovaní chyby.

Do lehôt podľa vyššie uvedenej tabuľky sa nezapočítava čas, kedy úspešný uchádzač preukázateľne nebude môcť pokračovať v riešení chyby a bezodkladne o tom informoval verejného obstarávateľa (čakanie na tretie strany, ktoré nie sú v zmluvnom vzťahu s úspešným uchádzačom, čakanie na upresnenie popisu chyby verejným obstarávateľom, čakanie na poskytnutie vyžiadaných dodatočných informácií, dát, súborov, súčinnosti tretích strán a potrebných prístupov).

***Mesačné pracovné výkazy***

Úspešný uchádzač bude povinný zabezpečiť priebežné vedenie mesačných pracovných výkazov pracovníkov úspešného uchádzača zabezpečujúcich služby podpory prevádzky a údržbu IS ES MZVEZ, v ktorom budú uvedené všetky činnosti vykonané pri plnení služieb podpory prevádzky a údržby IS ES MZVEZ v rámci kalendárneho mesiaca. Úspešný uchádzač predloží mesačný pracovný výkaz podľa predchádzajúcej vety na posúdenie a odsúhlasenie verejnému obstarávateľovi do 7 pracovných dní od ukončenia príslušného kalendárneho mesiaca.

***Odstránenie medzinárodne identifikovaných zraniteľností***

Úspešný uchádzač bude povinný v rámci poskytovania služieb podpory prevádzky a údržby IS ES MZVEZ odstrániť medzinárodne identifikované zraniteľnosti majúce vplyv na IS ES MZVEZ, ktoré sú mu známe, alebo s ktorými sa oboznámi pri plnení predmetu zákazky, ak tomu nebránia technologické okolnosti, ktoré nemôže úspešný uchádzač ovplyvniť.

***Cieľová dostupnosť IS ES MZVEZ***

Úspešný uchádzač bude povinný garantovať cieľovú dostupnosť IS ES MZVEZ najmenej vo výške 95 % cieľovej prevádzkovej doby v sledovanom období, ktorým je kalendárny mesiac. Úspešný uchádzač bude povinný do 7 pracovných dní po uplynutí každého kalendárneho mesiaca vypracovať a predložiť verejnému obstarávateľovi výkaz dostupnosti IS ES MZVEZ.

***Technická podpora***

V rámci služby podpory prevádzky a údržby IS ES MZVEZ bude úspešný uchádzač povinný zabezpečiť počas pracovných dní 12 hodín denne od 6:00 hod. do 18:00 hod. (SEČ) technickú podporu, pri ktorej bude realizovať aj výkon činností preventívnej a periodickej údržby IS ES MZVEZ s cieľom zabezpečenia cieľovej dostupnosti a spoľahlivosti IS ES MZVEZ. V rámci technickej podpory IS ES MZVEZ bude úspešný uchádzač zabezpečovať:

- monitorovanie kvality dátovej konektivity interných integračných rozhraní vrátane komunikácie s informačnými systémami integrovaných inštitúcií, návrh odporúčaných riešení,

- ladenie optimálnej výkonnosti IS ES MZVEZ,

- vykonávanie pravidelnej monitorovacej, nastavovacej a kalibračnej činnosti, ktorá vedie k zabezpečeniu presnej činnosti hardvérových komponentov a softvérových komponentov produktov tretích strán - monitoring, zálohovanie, patchovanie, čistenie IS ES MZVEZ, inštalácie a update produktov tretích strán ako napríklad aplikačný framework, JAVA, antivírus, operačný systém (licenčnú podporu softvérových produktov tretích strán zabezpečí verejný obstarávateľ),

- identifikáciu potenciálnych rizík spôsobujúcich obmedzenia funkcionality alebo dostupnosti IS ES MZVEZ,

- zosúladenie požiadaviek bezpečnostnej politiky a aplikačných nastavení,

- riešenie incidentov, testovanie aplikačno-programového vybavenia po zmene jeho konfigurácie a inštalácií patchov, update, hotfix aplikačného programového vybavenia,

- aktualizáciu dokumentácie v prípade zmeny IS ES MZVEZ.

***Technologická podpora***

V rámci služby podpora prevádzky a údržba IS ES MZVEZ bude úspešný uchádzač poskytovať technologickú podporu IS ES MZVEZ počas pracovných dní 12 hodín denne od 6:00 hod. do 18:00 hod. (SEČ). V rámci technologickej podpory bude úspešný uchádzač povinný zabezpečiť:

- úpravu IS ES MZVEZ tak, aby bol prevádzkovateľný na technických prostriedkoch verejného obstarávateľa (servery, pracovné stanice, periférne zariadenia), ktoré v prípade ich zmeny vyhovujú hardvérovým požiadavkám a softvérovým požiadavkám,

- zmeny konfigurácie IS ES MZVEZ, inštalácie aktualizácií IS ES MZVEZ, úpravy IS ES MZVEZ súvisiace s udržiavaním IS ES MZVEZ v stave, aby bol prevádzkovateľný na existujúcich technických prostriedkoch verejného obstarávateľa, napríklad pri prechode na vyššiu verziu operačného systému, zmene zariadení (technologické zmeny). Technologické zmeny musia byť odsúhlasené zo strany úspešného uchádzača, pričom však úspešný uchádzač bude môcť nesúhlasiť s vykonaním technologických zmien len v prípadoch:

a) známej a identifikovanej chyby/zraniteľnosti v inštalovanej aktualizácii alebo hotfixe,

b) zmeny technických prostriedkov, ktoré majú zásadný dopad na IS ES MZVEZ,

c) zmeny majú preukázateľný negatívny dopad na výkonnosť IS ES MZVEZ.

Súčasťou technologickej podpory IS ES MZVEZ nebude:

- úprava vyžadujúca úpravu databázovej štruktúry IS ES MZVEZ,

- úprava použitých technológií nevyvolaná zmenou technických prostriedkov,

- zabezpečenie funkčnosti licencovaných produktov tretích strán, ktorých zdrojové kódy úspešný uchádzač nevlastní.

**Rozvoj a rozšírenie IS ES MZVEZ**

Služba rozvoj a rozšírenie IS ES MZVEZ bude zahŕňať komplexné analytické a programátorské služby vedúce k ďalšiemu rozvoju, rozširovaniu, úpravám funkcionalít, integrácii a upgrade IS ES MZVEZ. Prostredníctvom tejto služby bude možné realizovať aj odbornú činnosť úspešného uchádzača týkajúcu sa legislatívneho updatu, vývoj odborných aplikácií alebo doplnkových modulov a ich implementáciu na základe špecifikácií, ktoré doplnia pôvodnú špecifikáciu IS ES MZVEZ z hľadiska jeho komplexnosti a funkčnosti. Odborné aplikácie sú funkčné celky so špecifickou funkcionalitou pre danú oblasť a sú určené na automatizáciu komplexných procesov, pričom je ich možné integrovať s externými a internými systémami verejného obstarávateľa.

V rámci služby rozvoj a rozšírenie IS ES MZVEZ bude úspešný uchádzač povinný zabezpečiť:

- implementáciu novej alebo úpravu existujúcej funkčnosti na základe legislatívnych zmien, zmien metodiky alebo požiadaviek vyplývajúcich z integrácie v rámci e-Governmentu,

- implementáciu novej alebo úpravu existujúcej funkčnosti na základe požiadaviek verejného obstarávateľa,

- technologický upgrade, pričom technologický upgrade znamená uskutočnenie zmien IS ES MZVEZ vyvolaných napríklad zmenou hlavnej verzie niektorej z použitých vývojových technológií alebo výmenou použitých vývojových technológií.

Služba rozvoj a rozšírenie IS ES MZVEZ bude uskutočňovaná v nasledujúcich krokoch:

- oprávnená osoba verejného obstarávateľa s dostatočným predstihom zašle úspešnému uchádzačovi písomnú požiadavku, v ktorej uvedie špecifikáciu požadovaných zmien a stanoví termín najneskoršieho splnenia,

- na základe požiadavky úspešný uchádzač vykoná analýzu požadovanej zmeny a stanoví prácnosť realizácie požadovanej zmeny (maximálny počet človekodní) a navrhne termín splnenia tak, aby bol zachovaný termín najneskoršieho splnenia stanovený verejným obstarávateľom,

- ak verejný obstarávateľ odsúhlasí analýzu a prácnosť požadovanej zmeny, úspešný uchádzač vypracuje špecifikácie požiadavky, a to dátový model, funkčný model, návrh zmien IS ES MZVEZ. Ak verejný obstarávateľ nesúhlasí s prácnosťou požadovanej zmeny stanovenou úspešným uchádzačom, navrhne úspešnému uchádzačovi úpravu prácnosti požadovanej zmeny. Ak úspešný uchádzač neakceptuje verejným obstarávateľom navrhnutú úpravu prácnosti a verejný obstarávateľ a úspešný uchádzač sa nedohodnú na novej úprave prácnosti, môže verejný obstarávateľ požiadať znalca, ktorého vyberie zo zoznamu znalcov vedeného Ministerstvom spravodlivosti Slovenskej republiky alebo iného všeobecne uznávaného zoznamu, alebo iného odborníka, na ktorom sa dohodnú verejný obstarávateľ a úspešný uchádzač, o stanovenie prácnosti požadovanej zmeny. Úspešný uchádzač bude povinný akceptovať znalcom alebo dohodnutým odborníkom stanovenú prácnosť. Úspešný uchádzač vypracuje špecifikácie požiadavky, a to dátový model, funkčný model, návrh zmien IS ES MZVEZ SR. Náklady na znalca alebo odborníka uhradia verejný obstarávateľ a úspešný uchádzač rovnakým dielom,

- úspešný uchádzač v spolupráci s verejným obstarávateľom vykoná analýzu potreby migrácie údajov do upraveného IS ES MZVEZ,

- verejný obstarávateľ a úspešný uchádzač najneskôr do piatich pracovných dní odo dňa doručenia špecifikácie požiadavky alebo do piatich pracovných dní od stanovenia prácnosti znalcom alebo iným odborníkom dohodnú a schvália špecifikáciu požadovaných zmien, počet a druh odborníkov spĺňajúcich požiadavky stanovené v oznámení o vyhlásení verejného obstarávania, ktorí sa budú podieľať na plnení požiadavky, maximálny počet človekodní každého z nich pri plnení požiadavky, termín splnenia a harmonogram realizácie zmien,

- verejný obstarávateľ vystaví objednávku požadovanej zmeny,

- úspešný uchádzač vykoná úpravu IS ES MZVEZ v dohodnutom rozsahu a termíne na základe objednávky vystavenej verejným obstarávateľom a doručenej úspešnému uchádzačovi,

- úspešný uchádzač dodá zmeny IS ES MZVEZ a testovacie scenáre verejnému obstarávateľovi na vykonanie akceptačných testov, prostredníctvom ktorých verejný obstarávateľ v súčinnosti s úspešným uchádzačom preverí, či dodaná zmena spĺňa funkčnosti definované v objednávke, požiadavke a v dokumentácií k návrhu zmeny IS ES MZVEZ (dátový model, funkčný model, návrh zmien IS ES MZVEZ),

- úspešný uchádzač vykoná zmeny IS ES MZVEZ a v prípade potreby migráciu údajov,

- úspešný uchádzač nainštaluje upravený IS ES MZVEZ na zariadenie alebo zariadenia určené verejným obstarávateľom,

- v súčinnosti s úspešným uchádzačom bude verejný obstarávateľ povinný vykonať akceptačné testy na základe testovacích scenárov do 10 pracovných dní odo dňa odovzdania testovacích scenárov úspešným uchádzačom. Verejný obstarávateľ po úspešnom vykonaní akceptačných testov a vyhotovení protokolu o akceptácii potvrdí prevzatie plnenia na odovzdávacom a preberacom protokole. Termín splnenia a harmonogram realizácie zmien uvedený v objednávke bude úspešný uchádzač povinný dodržať,

- úspešný uchádzač dodá aktualizovanú dokumentáciu IS ES MZVEZ,

- ak to bude potrebné na plnenie predmetu zákazky, oznámi úspešný uchádzač verejnému obstarávateľovi úpravu špecifikácie používaných technických prostriedkov, ktorá nastala po splnení požiadavky.

**Školenie užívateľov IS ES MZVEZ**

V rámci služby školenia užívateľov IS ES MZVEZ bude úspešný uchádzač povinný zabezpečiť školenie užívateľov verejného obstarávateľa v priestoroch verejného obstarávateľa. Proces zabezpečenia školení bude nasledovný:

- oprávnená osoba verejného obstarávateľa s dostatočným predstihom zašle oprávnenej osobe úspešného uchádzača písomnú požiadavku na školenie, v ktorej uvedie špecifikáciu školenia a navrhne termín školenia,

- úspešný uchádzač a verejný obstarávateľ sa najneskôr do piatich pracovných dní odo dňa doručenia písomnej požiadavky na školenie dohodnú a schvália požiadavku na školenie; ak sa úspešný uchádzač a verejný obstarávateľ nedohodnú na termíne školenia, určí termín školenia verejný obstarávateľ,

- po určení termínu školenia verejný obstarávateľ zašle úspešnému uchádzačovi objednávku na školenie,

- verejný obstarávateľ zabezpečí školiacu miestnosť s potrebným technickým vybavením a dátovou konektivitou,

- úspešný uchádzač zabezpečí odborníka na pozíciu školiteľa spĺňajúceho požiadavky stanovené v oznámení o vyhlásení verejného obstarávania, pripraví školiace materiály a vykoná školenie v dohodnutom rozsahu a termíne,

- verejný obstarávateľ potvrdí prevzatie školenia na odovzdávacom a preberacom protokole.

**Ďalšie informácie týkajúce sa opisu predmetu zákazky sú uvedené v návrhu Zmluvy (vrátane jej príloh), ktorý tvorí prílohu č. 1 časti B.3 „Obchodné podmienky realizácie predmetu zákazky“ týchto súťažných podkladov.**

**B.2 - Spôsob určenia ceny**

Povinnosťou uchádzača je dôsledne preskúmať celý obsah súťažných podkladov vrátane príloh a na základe ich obsahu oceniť predmet zákazky, vyjadriť všetky peňažné sumy, ktorých uvedenie sa vyžaduje v ponuke uchádzača na ocenenie a stanoviť navrhovanú cenu za predmet zákazky. Uchádzačom ponúkaná cena za predmet zákazky musí pokrývať všetky nárokovateľné platby, výdavky, odmeny a náklady uchádzača spojené s plnením predmetu zákazky. **Jednotkové ceny za jednotlivé položky predmetu zákazky musia byť uvedené v mene euro na maximálne dve desatinné miesta.**

Uchádzač je **povinný oceniť všetky položky, ktoré tvoria súčasť položkového elektronického formulára k zákazke v elektronickom prostriedku JOSEPHINE.**

Uchádzačom navrhovaná cena za predmet zákazky je stanovená v súlade so zákonom   
č. 18/1996 Z. z. o cenách v znení neskorších predpisov.

Do tejto ceny je možné započítať iba ekonomicky oprávnené náklady a primeraný zisk podľa § 2 a § 3 zákona č. 18/1996 Z. z. o cenách v znení neskorších predpisov a § 3 vyhlášky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.

Celková cena za predmet zákazky je zložená z nasledovných 12 položiek:

1. Služby podpory prevádzky a údržba informačného systému „Elektronické služby Ministerstva zahraničných vecí a európskych záležitostí Slovenskej republiky“ (paušál) na obdobie 48 mesiacov,

2. Projektový manažér v predpokladanom rozsahu 150 človekodní,

3. Softvérový analytik v predpokladanom rozsahu 500 človekodní,

4. IT Architekt v predpokladanom rozsahu 150 človekodní,

5. Programátor v predpokladanom rozsahu 2000 človekodní,

6. Expert infraštruktúry v predpokladanom rozsahu 150 človekodní,

7. Tester v predpokladanom rozsahu 500 človekodní,

8. Systémový administrátor v predpokladanom rozsahu 300 človekodní,

9. Databázový špecialista v predpokladanom rozsahu 400 človekodní,

10. Projektový manažér IT v predpokladanom rozsahu 200 človekodní,

11. Bezpečnostný expert v predpokladanom rozsahu 100 človekodní,

12. Školiteľ v predpokladanom rozsahu 50 človekodní.

**B.3 - Obchodné podmienky realizácie predmetu zákazky**

Záväzný návrh Zmluvy vrátane jej príloh je tvorený samostatnými dokumentami (Príloha č. 1 k tejto časti súťažných podkladov).

**Uchádzač vo svojej ponuke nebude návrh Zmluvy predkladať, predloží však vyplnené a podpísané čestné vyhlásenie podľa vzoru uvedeného v prílohe č. 2 k tejto časti súťažných podkladov.**

Predložením uvedeného čestného vyhlásenia sa má za to, že uchádzač súhlasí a bez výhrad akceptuje znenie a obsah návrhu Zmluvy.

Nakoľko je návrh Zmluvy vypracovaný ako finálna verzia, nebude možné na jej obsahu a znení robiť akékoľvek obsahové zmeny, ktorými by mohlo dôjsť ku zmene významu jednotlivých ustanovení Zmluvy. Možná bude len úprava chýb v písaní (pravopisné chyby, preklepy, medzery v texte a pod.) a doplnenie cien, identifikačných údajov úspešného uchádzača, kontaktných osôb a ďalších potrebných informácií.

**Príloha č. 2 k časti B.3 „Obchodné podmienky realizácie predmetu zákazky“**

**Čestné vyhlásenie o súhlase a akceptovaní záväzného návrhu Zmluvy**

**o podpore prevádzky, údržbe a rozvoji informačného systému „Elektronické služby Ministerstva zahraničných vecí a európskych záležitostí Slovenskej republiky“**

Vyhlasujeme, že súhlasíme so znením a obsahom návrhu Zmluvy o podpore prevádzky, údržbe a rozvoji informačného systému „Elektronické služby Ministerstva zahraničných vecí a európskych záležitostí Slovenskej republiky“, ktorá tvorí súčasť súťažných podkladov pre nadlimitnú zákazku vyhlásenú Ministerstvom zahraničných vecí a európskych záležitostí Slovenskej republiky na predmet *„Zabezpečenie podpory prevádzky, údržby a rozvoja informačného systému „Elektronické služby Ministerstva zahraničných vecí a európskych záležitostí Slovenskej republiky““* a znenie a obsah návrhu tejto Zmluvy bez výhrad akceptujeme.

Súčasne vyhlasujeme, že sme si vedomí, že na obsahu a znení tejto Zmluvy už nebude možné robiť akékoľvek obsahové zmeny, ktorými by mohlo dôjsť ku zmene významu jednotlivých ustanovení Zmluvy.

Dátum: ......................................... Podpis: ............................................

*[vypísať meno, priezvisko a funkciu*

*oprávnenej osoby uchádzača]*